3.0 การประกอบธุรกิจของแต่ละสายผลิตภัณฑ์

ลักษณะการประกอบธุรกิจของบริษัทและบริษัทย่อยแบ่งออกเป็น 5 ประเภท ได้แก่

-   ธุรกิจจัดหา ออกแบบ และวางระบบสื่อสารโทรคมนาคม (Telecom Systems
    Integration)

-   ธุรกิจโทรศัพท์สาธารณะ (Payphone)

-   ธุรกิจอุปกรณ์เครื่องมือวัด (Test Equipment)

-   ธุรกิจจัดหา ออกแบบและวางระบบคอมพิวเตอร์ (Computer Systems Integration)

-   ธุรกิจระบบรักษาความปลอดภัย (Security Business Unit)

  3.1 ธุรกิจจัดหา ออกแบบและวางระบบสื่อสารโทรคมนาคม (Telecom Systems
  Integration)

ธุรกิจจัดหา ออกแบบ และวางระบบสื่อสารโทรคมนาคม
เป็นการจำหน่ายระบบอุปกรณ์สื่อสารโทรคมนาคม พร้อมให้บริการที่เกี่ยวเนื่องอื่นๆ เช่น การจัดหา
การออกแบบ การคัดเลือก
การติดตั้งพร้อมทดสอบอุปกรณ์สื่อสารโทรคมนาคมให้แก่ให้แก่ลูกค้าทั้งภาครัฐและเอกชน ได้แก่ ทีโอที
กสท โทรคมนาคม การไฟฟ้าส่วนภูมิภาค ธนาคารออมสิน ทีทีแอนด์ที ทรูมูฟ และทริปเปิล ที
บรอดแบนด์
โดยงานออกแบบและวางระบบสื่อสารโทรคมนาคมของบริษัทจะมีลักษณะเป็นงานโครงการซึ่งทำเป็นสัญญาซื้อขายพร้อมติดตั้ง
โดยมีช่องทางการจำหน่ายหลัก ได้แก่
การเข้าร่วมประมูลโครงการของลูกค้าที่เป็นผู้ให้บริการโทรคมนาคมทั้งภาครัฐ และเอกชน
บริษัทมีรายได้จากงานประมูลเองโดยตรงกับทีทีแอนด์ที กสท. และทีโอที คิดเป็นสัดส่วนร้อยละ 51
ในปี 2547 และร้อยละ 80 ในปี 2548 ในปี 2549
บริษัทมีรายได้จากงานประมูลเองทั้งหมดกับทีทีแอนด์ที กสท. และทีโอที คิดเป็นสัดส่วนร้อยละ 56
และ มีรายได้จากการประมูลงานกับ ทริปเปิลที บรอดแบนด์ (ทริปเปิลที ) ( บริษัทที่เกี่ยวข้องกัน
) คิดเป็นสัดส่วนร้อยละ 33 รวมเป็นสัดส่วนประมูลงานร้อยละ 89 ของรายได้จากธุรกิจจัดหา
ออกแบบและวางระบบสื่อสารโทรคมนาคม สำหรับปี 2550
บริษัทมีรายได้จากงานประมูลเองทั้งหมดกับทีทีแอนด์ที กสท. ทีโอที กรมสื่อสารทหารอากาศ
การไฟฟ้าภูมิภาค และ ธนาคารออมสิน คิดเป็นสัดส่วนร้อยละ 15.94
มีรายได้จากการประมูลงานกับ ทริปเปิลที บรอดแบนด์ (ทริปเปิลที ) ( บริษัทที่เกี่ยวข้องกัน )
คิดเป็นสัดส่วนร้อยละ 42.29 รวมเป็นสัดส่วนประมูลงานร้อยละ 58.23 ของรายได้จากธุรกิจจัดหา
ออกแบบและวางระบบสื่อสารโทรคมนาคม

1.  ลักษณะผลิตภัณฑ์หรือบริการ

บริษัทเป็นผู้จำหน่ายอุปกรณ์ระบบสื่อสารโทรคมนาคม พร้อมให้บริการออกแบบและวางระบบ
โดยทีมงานวิศวกรของบริษัทจะศึกษาความต้องการและเสนอระบบที่เหมาะสมให้แก่ลูกค้าแต่ละราย
ตลอดจนการให้บริการคำปรึกษา ออกแบบ คัดเลือก จัดหา ติดตั้ง ทดสอบ
การฝึกอบรมและการรับจ้างดูแลรักษาระบบโทรคมนาคมให้กับลูกค้าทั้งที่เป็นหน่วยงานรัฐวิสาหกิจ
หน่วยงานรัฐบาลและเอกชน
งานส่วนใหญ่จะมีลักษณะเป็นงานโครงการซึ่งทำเป็นสัญญาซื้อขายพร้อมติดตั้งโดยมีโครงการขนาดเล็กตั้งแต่สิบล้านจนถึงโครงการขนาดใหญ่ที่มีมูลค่าหลายร้อยล้านบาทขึ้นไป
มีระยะเวลาการดำเนินโครงการตั้งแต่ 3 เดือน ถึง 2 ปี
โดยเฉลี่ยมีระยะเวลาในการดำเนินโครงการประมาณ 8 เดือน ทั้งนี้ พบว่า
บริษัทดำเนินงานโครงการในลักษณะงานออกแบบและวางระบบโทรคมนาคมให้แก่ลูกค้าคิดเป็นสัดส่วนกว่าร้อยละ
60 ของรายได้จากธุรกิจโครงการ และส่วนที่เหลือเป็นการจัดจำหน่ายอุปกรณ์โทรคมนาคมทั่วไป
ซึ่งส่วนหนึ่งเป็นการจัดซื้อแบบต่อเนื่องจากโครงการวางระบบสื่อสารโทรคมนาคมเดิมของบริษัท
นอกจากนี้ บริษัทให้ความสำคัญกับคุณภาพของการให้บริการหลังการขาย
ทั้งในระยะเวลาการรับประกัน และภายหลังหมดระยะเวลาการรับประกัน

กลุ่มลูกค้าของบริษัทเป็นผู้ให้บริการโทรคมนาคมทั้งภาครัฐและเอกชน
ในการดำเนินโครงการส่วนใหญ่บริษัทจะต้องยื่นหนังสือค้ำประกันการเสนอราคาโครงการ (Bid
Bond) ประมาณร้อยละ 5 ของราคากลาง ณ วันยื่นซองประกวดราคา
และต้องยื่นหนังสือค้ำประกันสัญญา (Performance Bond) อีกประมาณร้อยละ 5-10
ของมูลค่าโครงการที่เสนอ ณ วันที่ได้รับคัดเลือกให้ดำเนินโครงการ
อีกทั้งในการดำเนินงานโครงการบริษัทจำเป็นต้องมีเงินทุนหมุนเวียนประมาณร้อยละ 10-15
ของมูลค่าโครงการ

บริษัทเป็นผู้คัดเลือกและจัดหาอุปกรณ์สื่อสารจากผู้ผลิตและตัวแทนจำหน่ายทั้งภายในประเทศและต่างประเทศ
เพื่อนำมาประกอบรวมกันเป็นระบบสื่อสารโทรคมนาคมที่ตรงตามความต้องการของลูกค้าแต่ละราย
โดยบริษัทมีพันธมิตร
ที่เป็นบริษัทผู้ผลิตชั้นนำระดับโลกหลายราย เช่น Alcatel Lucent Technologies และ
Huawei Technologies เป็นต้น ให้ความร่วมมือในการเข้าประมูลโครงการของลูกค้าที่ผ่านมา
ตามที่งานแต่ละโครงการกำหนดคุณสมบัติของสินค้าแตกต่างกัน
บริษัทจึงไม่มีนโยบายในการสั่งซื้อสินค้าล่วงหน้า
และจากการที่บริษัทได้ร่วมมือกับบริษัทผู้ผลิตมาเป็นเวลายาวนาน
ทำให้บริษัทได้รับสิทธิประโยชน์ด้านส่วนลดพิเศษ
รวมถึงการสนับสนุนด้านเทคนิคและด้านเงื่อนไขการชำระเงินจากบริษัทผู้ผลิต

ประเภทของระบบสื่อสารโทรคมนาคมที่บริษัทจำหน่ายในปัจจุบัน แบ่งออกเป็น 4 ระบบ ดังนี้

1. โครงข่ายสื่อสารไปยังลูกค้า หรือ Access Network
เป็นโครงข่ายที่มีลักษณะการเชื่อมโยงจากชุมสายหลักของระบบผู้ให้บริการ (Central Office)
ไปยังสำนักงานหรือบ้านของลูกค้า (Customer Premises) โดยผ่านโครงข่ายสายโทรศัพท์ หรือ
โครงข่ายสายทองแดง โดยมี Solution ต่างๆ อาทิ โครงข่ายข้อมูลดิจิตอล (Digital Data
Network หรือ DDN) เพื่อให้บริการวงจรเช่า และ โครงข่าย Broadband โดยใช้เทคโนโลยี
Digital Subscriber Lines (xDSL) เพื่อให้บริการอินเตอร์เนตความเร็วสูง เป็นต้น

นอกจากนี้ บริษัทยังเป็นผู้จัดหาอุปกรณ์ปลายทาง อาทิ ADSL Modem
เพื่อใช้เชื่อมต่อจากบ้านหรือสำนักงานของลูกค้าไปยังโครงข่ายของบริษัทผู้ให้บริการโทรคมนาคมตามความต้องการของลูกค้า
ทั้งในด้านการให้บริการอินเตอร์เนตความเร็วสูง หรืออุปกรณ์เชื่อมต่อโครงข่ายต่างๆ

2. โครงข่ายสื่อสัญญาณ หรือ Transmission Network
เป็นโครงข่ายการเชื่อมโยงระหว่างชุมสายหลักของบริษัทผู้ให้บริการโทรคมนาคมเข้าด้วยกัน
ซึ่งมีทั้งการเชื่อมโยงระหว่างชุมสายภายในจังหวัดเดียวกัน หรือ ข้ามจังหวัด หรือระหว่างภาค
เพื่อส่งผ่านข้อมูลไปยังชุมสายปลายทาง โดยมี Solution ให้เลือกตามความต้องการของลูกค้า
อาทิ อุปกรณ์ Dense Wavelength Division Multiplexing (DWDM) หรือ อุปกรณ์
Synchronous Digital Hierarchy Multiplexer (SDH MUX) หรือ อุปกรณ์ Microwave
Radio เป็นต้น

3. โครงข่ายสื่อสารข้อมูล หรือ Data Communication Network
เป็นโครงข่ายรับส่งข้อมูลที่รองรับการเชื่อมต่อหรือเชื่อมโยงอุปกรณ์ในโครงข่ายต่างๆ เข้าด้วยกัน
โดยใช้โปรโตคอล IP และ/หรือ ATM เช่น
การเชื่อมโยงระหว่างโครงข่ายปลายทางที่เชื่อมไปยังลูกค้า (Access Network)
เข้าด้วยกันเพื่อให้บริการ Broadband เป็นต้น บริษัทมี Solution
ให้เลือกตามความต้องการของลูกค้า อาทิ อุปกรณ์ IP Core Routing Switch (IP-MPLS)
อุปกรณ์ Asynchronous Transfer Mode Switch (ATM) และ อุปกรณ์ Metro LAN
Solution เป็นต้น

4. โครงข่ายสื่อสารยุคใหม่ หรือ Next Generation Network เป็นการนำเสนอ Solution
ใหม่ๆ ให้แก่
ผู้ให้บริการโทรศัพท์พื้นฐาน (Fixed Telephone Operator)
ซึ่งได้มีการวางระบบโครงข่ายโทรศัพท์และให้บริการของตนเองมาระยะเวลาหนึ่งแล้ว
โดยบริษัทจะให้บริการในการพัฒนา ปรับปรุง
หรือเพิ่มความหลากหลายให้แก่การให้บริการเดิมของโทรศัพท์พื้นฐานดังกล่าว เช่น
การให้บริการเสียง ข้อมูล และภาพเคลื่อนไหวภายใต้โครงข่ายเดียวกัน
เพื่อเพิ่มศักยภาพในการดำเนินธุรกิจให้แก่ผู้ให้บริการโทรศัพท์พื้นฐาน อาทิ เช่น อุปกรณ์
Intelligent Network (IN) อุปกรณ์ Next Generation Network (NGN)

[][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][][]

ทั้งนี้ ตัวอย่างโครงการที่สำคัญในช่วงปี 2545 ถึงปี 2550

  -------------------------------------------------------------------------------------------------------------------
  บริษัท / หน่วยงาน ประเภทโครงการ                                           ช่วงระยะเวลาโครงการ   มูลค่าของโครงการตามสัญญา
                                                                                              (ล้านบาท) -
                                                                                              ไม่รวมภาษีมูลค่าเพิ่ม
  -------------- ------------------------------------------------------- -------------------- -----------------------
  ทีทีแอนด์ที        โครงการว่าจ้างดำเนินการจัดหา                                2545-2546            129.39
                 พร้อมติดตั้งและทดสอบอุปกรณ์ระบบสื่อสัญญาณ ในเขตภูมิภาคต่างๆ ให้แก่                         
                 ทีทีแอนด์ทีในพื้นที่ 1, 4, 6 และ 9                                                   

  ทีโอที           โครงการวางระบบและอุปกรณ์ RAN และให้บริการฝึกอบรม             2545-2546            43.81

  กสท.           โครงการซ่อมบำรุงรักษาระบบเคเบิ้ลใยแก้วใต้น้ำ                    2544-2546            46.57

  กสท.           โครงการส่วนขยายของงานออกแบบวางระบบ                       2545                 34.80
                 และติดตั้งโครงข่ายเคเบิ้ลใยแก้ว                                                     

  กสท.           โครงการส่วนขยายของงานออกแบบวางระบบ                       2545-2548            478.95
                 และติดตั้งโครงข่ายเคเบิ้ลใยแก้ว                                                     

  ทีโอที           โครงการจ้างเหมา พร้อมติดตั้งอุปกรณ์เครื่องชุมสาย IN               2547                 123.39
                 ทดสอบระบบฝึกอบรม                                                              

  ทีทีแอนด์ที        โครงการส่วนขยายของงานออกแบบวางระบบ และติดตั้งระบบอุปกรณ์ SDH  2546-2547            119.60

  ทีทีแอนด์ที        โครงการส่วนขยายของงานออกแบบวางระบบ และติดตั้งระบบอุปกรณ์ SDH  2547-2548            82.63

  ทีทีแอนด์ที        โครงการออกแบบวางระบบ ทดสอบและจัดหาอุปกรณ์ Mini DSLAM       2546-2547            57.37

  ทีทีแอนด์ที        โครงการออกแบบวางระบบ ทดสอบและจัดหาอุปกรณ์ NGN              2547-2548            97.00

  ทีทีแอนด์ที        โครงการส่วนขยายของงานออกแบบวางระบบ และติดตั้งระบบอุปกรณ์ SDH  2548                 83.19

  ทีทีแอนด์ที        โครงการออกแบบวางระบบ ทดสอบและจัดหาอุปกรณ์ NGN              2547-2548            77.18

  ทีทีแอนด์ที        โครงการออกแบบวางระบบ ทดสอบและจัดหาอุปกรณ์ Mini DSLAM       2547-2548            60.27

  ทีทีแอนด์ที        โครงการออกแบบวางระบบ ทดสองและจัดหาอุปกรณ์ Broadband        2549-2550            270.03
                 Service                                                                      

  ทริปเปิลที        โครงการออกแบบวางระบบ ทดสองและจัดหาอุปกรณ์ Broadband        2549-2550            1,327.41
  บรอดแบนด์       Service                                                                      

  ทริปเปิลที        โครงการออกแบบวางระบบ ทดสอบและจัดหาอุปกรณ์ DSLAM 50,000     2549                 59.79
  บรอดแบนด์       Ports                                                                        

  ทีโอที           โครงการซื้ออุปกรณ์สื่อสัญญาณให้บริการคู่สายเช่าวงจรเช่า JNA 9 รายการ 2549-2550            168.99

  ทีโอที           โครงการจ้างเหมาติดตั้งขยายอุปกรณ์สื่อสัญญาณบนโครงช่ายโครงการ TNEP 2549-2550            190.20

  ทีโอที           โครงการซื้ออุปกรณ์สื่อสัญญาณให้บริการคู่สายเช่าวงจรเช่า JNA 11       2549-2550            143.78
                 รายการ                                                                       

  กสท.           โครงการจัดสร้างระบบ Digital Radio Link จำนวน 11 Hops      2549                 36.78

  ทีโอที           จ้างเหมาติดตั้งอุปกรณ์ Optical Fibre Cable ขนาด 60F และ SDH   2550 -2551           72.57

  กสท            โครงการจ้างซ่อมแซมและบำรุงรักษาระบบเคเบิลใต้น้ำใยแก้วในประเทศ   2550-2552            37.30
                 ระหว่างศรีราชา - เพชรบุรี – ชุมพร – เกาะสมุย - สงขลา                               

  การไฟฟ้าภูมิภาค   จ้างเหมาออกแบบ จัดหา พร้อมติดตั้งอุปกรณ์สื่อสัญญาณ                 2550-2551            116.15

  ธนาคารออมสิน    ซื้อระบบโทรทัศน์วงจรปิด, ติดตั้งคงที่ทรงโดม                       2550-2551            78.66
  -------------------------------------------------------------------------------------------------------------------

2.  การตลาดและการแข่งขัน

ปัจจุบันเศรษฐกิจของประเทศเริ่มมีแนวโน้มในการขยายตัวอย่างต่อเนื่องและการสนับสนุนในหลายด้านจากรัฐบาลในการพัฒนาเทคโนโลยีสารสนเทศและการสื่อสาร
จึงส่งผลให้มูลค่าตลาดรวมของธุรกิจนี้เติบโตขึ้นอย่างต่อเนื่องในตลาด
ทุกประเภท โดยบริษัท ไอดีซี รีเสิร์ช (ประเทศไทย)
ซึ่งเป็นบริษัทวิจัยด้านไอทีระดับประเทศได้ประมาณมูลค่าการใช้จ่ายด้านโทรคมนาคมในปี 2550
มีมูลค่าประมาณ 261.70 พันล้าน
และมีอัตราการเติบโตโดยเฉลี่ยของธุรกิจเทคโนโลยีสารสนเทศและการสื่อสารเพิ่มขึ้นร้อยละ 20
จากปี 2549 จึงกล่าวได้ว่าธุรกิจของบริษัทอยู่ในอุตสาหกรรมที่กำลังขยายตัว
ขณะเดียวกันความก้าวหน้าทางเทคโนโลยีส่งผลให้เกิดบริการใหม่ๆ ที่แตกต่างมากมาย
นอกจากนี้มีความเป็นไปได้ของการเพิ่มขึ้นของจำนวนผู้ประกอบการให้บริการโทรคมนาคมในอนาคตจากการเปิดเสรีทางโทรคมนาคม
ขณะเดียวกันบริษัทผู้ผลิตจากต่างประเทศ เข้ามาแข่งขันหรือร่วมประมูลงานโครงการต่างๆ
โดยตรงมากขึ้น โดยดำเนินการผ่านบริษัทลูกซึ่งจดทะเบียนในประเทศไทย
ส่งผลให้ภาวะการแข่งขันเพิ่มความรุนแรงบริษัทผู้ร่วมประมูลงานต่างนำกลยุทธ์ด้านราคามาใช้ในการประมูลงาน
โดยเฉพาะในการประมูลโครงการของผู้ให้บริการโทรคมนาคมภาครัฐ
เนื่องจากมีความเสี่ยงทางการชำระเงินอยู่ในเกณฑ์ต่ำ

ผลจากการแข่งขันที่สูงทำให้อัตรากำไรขั้นต้นในแต่ละโครงการลดลง
อีกทั้งอาจจะทำให้โอกาสในการชนะการประมูลงานแต่ละครั้งน้อยลง ทั้งนี้ ปัจจัยสำคัญในการประมูล
ได้แก่ ความสามารถในการนำเสนอ Solutions ที่เหมาะสมในราคาที่เหมาะสมและแข่งขันได้
ประกอบกับความน่าเชื่อถือและศักยภาพของพันธมิตรทางธุรกิจ ที่เข้าร่วมประมูลงาน อาทิ
บริษัทผู้ผลิตทั้งในและต่างประเทศ และความสามารถในการบริหารโครงการ
โดยเฉพาะโครงการที่จำเป็นต้องใช้ความรู้และความเชี่ยวชาญด้านเทคนิคที่สูง
หรือโครงการขนาดใหญ่ที่ต้องการประสบการณ์การบริหาร ซึ่งหน่วยงานภาครัฐวิสาหกิจ
หรือบริษัทผู้ให้บริการโทรคมนาคมที่เป็นเจ้าของโครงการในลักษณะดังกล่าว
จะยิ่งให้ความสำคัญกับประวัติการทำงานในอดีตของบริษัทผู้ประมูลงานนั้นๆ ในการนี้
บริษัทเชื่อว่าบริษัทมีข้อได้เปรียบคู่แข่งในด้านความรู้ความชำนาญทางด้านเทคนิค
ความสัมพันธ์อันดีกับบริษัทผู้ผลิต และมีประวัติการทำงานในอดีตที่ดี
โดยเฉพาะในโครงการด้านโครงข่ายสื่อสัญญาณ และ โครงข่ายสื่อสารยุคใหม่
ประกอบกับความสามารถในการเข้าถึงความต้องการของลูกค้าเพื่อสามารถนำเสนอ Solutions
ที่เหมาะสม โดยคู่แข่งสำคัญในกลุ่มธุรกิจ ได้แก่ บมจ. สามารถเทเลคอม บมจ. ล็อกซ์เลย์
และบริษัท ซีเมนส์ (ประเทศไทย) จำกัด

ทั้งนี้ อนาคตของธุรกิจจัดหา ออกแบบ และวางระบบสื่อสารโทรคมนาคม
ของบริษัทขึ้นอยู่กับงบประมาณและแผนการพัฒนาระบบสื่อสารโทรคมนาคมของกลุ่มผู้ให้บริการโทรคมนาคมในประเทศ
และความสามารถในการประมูลงานของบริษัท โดยในงานประมูลแต่ละครั้ง
จะมีบริษัทผู้ประกอบการเข้าร่วมประมาณ 5-10 ราย
ขึ้นอยู่กับประเภทของอุปกรณ์และขนาดของโครงการ

3.  ช่องทางการจำหน่ายและกลุ่มลูกค้า

ช่องทางการจำหน่ายของธุรกิจจัดหา ออกแบบ และวางระบบสื่อสารโทรคมนาคม แบ่งได้เป็น 1)
การเข้าร่วมประมูลโครงการเพื่อเป็นผู้รับจ้างเหมาติดตั้งอุปกรณ์สื่อสารและโทรคมนาคมของทั้งภาครัฐ
และภาคเอกชน และ 2) การรับงานโดยการ Sub Contract จากผู้ชนะการประมูลงาน
(ซึ่งที่ผ่านมา ได้แก่ การรับงานจาก ITC ซึ่งเป็นหนึ่งในผู้ชนะประมูลงานจากทีทีแอนด์ที
การรับงานจากจัสมิน อินเตอร์เนชั่นแนลในโครงการสัญญาณรถไฟของการรถไฟแห่งประเทศไทย
และการรับงานจากทีเจพีในโครงการงานก่อสร้างท่อร้อยสายเคเบิ้ลโทรศัพท์ของทีโอที)
โดยโครงการหลักของบริษัท ประกอบด้วย โครงการของทีทีแอนด์ที โครงการของทีโอที
และโครงการของกสท. เป็นต้น
บริษัทมุ่งเน้นที่จะเข้าประมูลงานด้วยบริษัทเองเพื่อความคล่องในการดำเนินงานและการประสานงาน
อีกทั้ง ยังเป็นการเพิ่มประวัติในการประมูลงานของบริษัทอีกด้วย

การเปิดประมูลโครงการ แบ่งออกเป็น 2 ลักษณะ ดังนี้

1.  การจัดหาพิเศษ ได้แก่
    การที่หน่วยงานเจ้าของโครงการส่งจดหมายเชิญผู้ประกอบการเพียงบางบริษัทให้เข้าร่วมประมูล
    โดยหน่วยงานเจ้าของโครงการพิจารณาเลือกบริษัทที่จะเข้าร่วมการประมูลจากความสามารถ
    ประวัติการทำงานในอดีต
    ซึ่งโดยมากจะเป็นโครงการการจัดหาอุปกรณ์สำหรับการซื้อแบบต่อเนื่องจากโครงการเดิม
    โดยเป็นอุปกรณ์ที่บริษัทเคยเสนอราคาให้ในโครงการก่อนๆ มาแล้ว ทั้งนี้
    โอกาสในการเข้าร่วมการประมูลในโครงการลักษณะนี้
    ขึ้นอยู่กับประเภทสินค้าในการประมูลแต่ละครั้งว่าสอดคล้องกับสินค้าที่บริษัทให้บริการอยู่หรือไม่

2.  การเปิดประมูลงานทั่วไป ได้แก่
    การที่หน่วยงานเจ้าของโครงการเปิดประมูลแก่ผู้ประกอบการที่สนใจทั่วไป
    โดยปกติจะมีผู้ประกอบการเข้าร่วมการประมูลประมาณ 5-10 ราย
    ขึ้นอยู่กับประเภทอุปกรณ์และขนาดของโครงการ

ลักษณะหรือขั้นตอนการประมูลงานที่บริษัทเข้าร่วม แบ่งออกเป็น 2 ประเภทใหญ่ๆ ดังนี้

1. โครงการที่มีลักษณะงานที่ซับซ้อน
โดยในขั้นตอนแรกหน่วยงานเจ้าของโครงการจะพิจารณาข้อเสนอทางเทคนิคของผู้เข้าร่วมประมูลแต่ละรายและอาจมีการทดสอบอุปกรณ์ด้วยเพื่อทดสอบความเหมาะสมด้านเทคนิค
จากนั้นจะคัดเลือกเฉพาะผู้ประกอบการที่ผ่านการพิจารณาด้านเทคนิคให้ทำการเสนอราคาต่อไป
หรือพิจารณาราคาของกลุ่มที่ผ่านการพิจารณาด้านเทคนิคเท่านั้นในกรณีที่เสนอทั้งข้อเสนอทางเทคนิคและข้อเสนอทางด้านราคาพร้อมกัน
(ขึ้นกับรายละเอียดขั้นตอนของแต่ละโครงการ) ซึ่งในการเข้าร่วมประมูลโครงการประเภทนี้
บริษัทจะติดต่อกับบริษัทผู้ผลิตเพื่อทดสอบและคัดเลือกสินค้าที่มีคุณสมบัติเหมาะสมกับโครงการที่บริษัทจะเข้าร่วมประมูลมากที่สุด
ทั้งนี้ ผู้ที่เข้าร่วมประมูลที่เสนอราคาต่ำสุด จะเป็นผู้ชนะการประมูลในโครงการนั้นๆ

2. โครงการทั่วไป
หน่วยงานเจ้าของโครงการจะให้มีการเปิดซองราคาและซองด้านเทคนิคในคราวเดียวกัน
จากนั้นจะคัดเลือกผู้เสนอราคาต่ำสุดจากกลุ่มผู้เสนอราคาที่ผ่านการพิจารณาด้านเทคนิค

ที่ผ่านมา
โครงการที่บริษัทเข้าร่วมประมูลและชนะการประมูลส่วนใหญ่เป็นโครงการที่มีลักษณะงานที่ซับซ้อน
ต้องการความรู้ ความชำนาญทางด้านเทคนิคเป็นพิเศษ
โดยบริษัทถือเป็นหนึ่งในผู้ประกอบการที่ดำเนินงานในธุรกิจนี้มานาน และมีบุคลากรที่มีความรู้
ความชำนาญด้านเทคนิค
รวมทั้งบริษัทได้รับการสนับสนุนจากบริษัทแม่ซึ่งมีประสบการณ์ในธุรกิจนี้มานานเช่นกัน

ลักษณะลูกค้าและกลุ่มลูกค้าเป้าหมาย

ลูกค้าหลักของบริษัท ได้แก่ ผู้ให้บริการสื่อสารโทรคมนาคม อาทิ ทีทีแอนด์ที ทีโอที กสท.
และองค์กรภาครัฐและเอกชนขนาดใหญ่ที่ใช้ระบบสื่อสารและโทรคมนาคมในการดำเนินงาน

รายได้ของธุรกิจจัดหา ออกแบบ และวางระบบสื่อสารโทรคมนาคม ในระยะเวลา 3 ปีที่ผ่านมา
ดังนี้

  --------------------------- -------- -------- ---------- -------- ---------- --------
  โครงการหลัก                  ปี 2548            ปี 2549              ปี 2550     

                              ล้านบาท   %        ล้านบาท     %        ล้านบาท     %

  1. บมจ. ทีทีแอนด์ที             492.18   54.19    646.16     28.82    57.41      5.04

  2. ทีโอที                     290.74   32.01    463.01     20.65    144.96     12.74

  3. กสท.                     53.64    5.90     151.24     6.74     71.66      6.30

  4. บจ. ทริปเปิลที บรอดแบนด์     -        -        748.77     33.40    607.45     53.37

  5. อื่นๆ                      71.73    7.90     233.03     10.39    256.64     22.55

  รวม                         908.29   100.00   2,242.21   100.00   1,138.12   100.00
  --------------------------- -------- -------- ---------- -------- ---------- --------

ทั้งนี้ ในปี 2545 และ ปี 2546 ทีโอที และ กสท. ได้แปรสภาพเป็นบริษัทมหาชน
ทำให้มีการปรับเปลี่ยนโครงสร้างและแผนงานทางธุรกิจอย่างต่อเนื่อง ดังจะเห็นได้จาก ทีโอที และ
กสท.
มีการขยายและปรับปรุงระบบอย่างต่อเนื่องเพื่อเพิ่มประสิทธิภาพในการตอบสนองความต้องการของผู้บริโภคมากยิ่งขึ้น
ซึ่งเป็นผลดีและสร้างโอกาสใหม่ๆ
ให้กับบริษัทในฐานะผู้ประกอบการรับเหมางานโครงการเป็นอย่างมาก นอกจากนี้ ยังทำให้ทั้ง ทีโอที
และ กสท. มีความคล่องตัวในการจัดซื้อและจัดจ้างผู้รับเหมาโครงการและอุปกรณ์ต่างๆ มากยิ่งขึ้น

จากที่ลูกค้าหลักและลูกค้าเป้าหมายของธุรกิจจัดหา ออกแบบ
และวางระบบสื่อสารโทรคมนาคมยังคงเป็นกลุ่มผู้ให้บริการโทรคมนาคมในประเทศเป็นส่วนใหญ่
อย่างไรก็ตาม บริษัทยังมีนโยบายในการขยายฐานลูกค้าเข้าไปสู่กลุ่มธุรกิจภาครัฐ และ เอกชนอื่นๆ
ที่มีความต้องการระบบสารสนเทศและระบบสื่อสารใหม่ๆ เพิ่มมากขึ้น อาทิ ธนาคารออมสิน
การไฟฟ้าภูมิภาค และ สถาบันการเงินต่างๆ เป็นต้น

กลยุทธ์การแข่งขัน

บริษัทมุ่งเน้นในการสร้างความสามารถในการแข่งขันในระยะยาว ดังนั้น
บริษัทจึงกำหนดกลยุทธ์ในการแข่งขันและนโยบายในการดำเนินธุรกิจ ดังนี้

1.  ความน่าเชื่อถือ และประวัติการทำงานของบริษัท เนื่องจากธุรกิจออกแบบ
    และวางระบบสื่อสารโทรคมนาคมเป็นงานที่ต้องผ่านขั้นตอนการประมูลงานจากหน่วยงานเจ้าของโครงการเป็นส่วนมาก
    ดังนั้น ชื่อเสียง ความน่าเชื่อถือ และประวัติการทำงานของบริษัทในอดีต
    จึงถือเป็นหนึ่งในปัจจัยสำคัญในการประสบความสำเร็จในการประมูลงาน
    บริษัทมีนโยบายที่จะใช้บุคลากรที่มีความรู้ ความสามารถ ความชำนาญในการทำงาน
    รวมถึงการบริหารจัดการโครงการอย่างมีประสิทธิภาพทั้งในด้านคุณภาพของงานและด้านเวลาในการส่งมอบงานในแต่ละขั้นตอน
    โดยก่อนการประมูลงานแต่ละครั้ง
    ทีมวิศวกรของบริษัทจะศึกษาโครงการอย่างละเอียดเพื่อให้ทราบถึงความต้องการของลูกค้า
    เพื่อให้สามารถกำหนดแผนงานและจัดหาผลิตภัณฑ์ที่เหมาะสม
    โดยพิจารณาจากคุณภาพของผลิตภัณฑ์ มาตรฐาน และความน่าเชื่อถือของบริษัทผู้ผลิตอุปกรณ์นั้นๆ
    นอกจากนี้ บริษัทยังให้ความสำคัญกับบริการหลังการขายแก่ลูกค้าอย่างครบวงจร
    รวมถึงการติดตาม ดูแล และถ่ายทอดความรู้ให้กับลูกค้าอย่างสม่ำเสมอ

2.  การรักษาความสัมพันธ์อันดีกับบริษัทผู้ผลิตหรือผู้จัดจำหน่ายทั้งในและต่างประเทศ
    ถือเป็นปัจจัยสำคัญในการประสบความสำเร็จในการประมูลโครงการต่างๆ
    ที่ผ่านมาบริษัทได้รับการสนับสนุนเป็นอย่างดีจากบริษัทผู้ผลิตหรือผู้จัดจำหน่าย
    ด้านความรู้เกี่ยวกับเทคโนโลยีและผลิตภัณฑ์ใหม่ๆ ที่จะนำออกสู่ตลาด หรือ
    ในด้านการร่วมมือหรือสนับสนุนการประมูลโครงการต่างๆ ของบริษัท หรือ การให้ส่วนลดพิเศษ
    ซึ่งมีผลต่อความสามารถในการกำหนดราคาต้นทุนสินค้าที่สามารถแข่งขันกับผู้ประกอบการรายอื่นได้

3.  บริษัทให้ความสำคัญในการรักษาฐานลูกค้าเดิมของบริษัท
    โดยการสร้างความสัมพันธ์อันดีกับกลุ่มลูกค้าดังกล่าว
    พร้อมทั้งขยายขอบเขตการให้บริการเพิ่มขึ้น ในด้านการบำรุงรักษาระบบ หรือการบริการอื่นๆ
    ที่สร้างมูลค่าเพิ่มให้แก่บริษัท นอกจากนี้
    บริษัทยังมีนโยบายในการขยายฐานลูกค้าเข้าไปสู่กลุ่มธุรกิจภาคเอกชนที่มีความต้องการระบบสารสนเทศและระบบสื่อสาร
    ใหม่ๆ อาทิ สถาบันการเงิน เป็นต้น

4.  บริษัทให้ความสำคัญกับการสรรหาผลิตภัณฑ์ใหม่ๆ
    ที่สอดคล้องกับความต้องการของลูกค้าในระยะยาวหรือสนับสนุนแผนธุรกิจหรือแผนการตลาดของลูกค้าในอนาคต
    เพื่อนำเสนอให้กับลูกค้า รวมถึง
    การจัดการเตรียมบุคลากรภายในบริษัทให้มีความสามารถที่จะรองรับผลิตภัณฑ์หรือระบบดังกล่าว

    1.  การจัดหาผลิตภัณฑ์และให้บริการ

ธุรกิจจัดหา ออกแบบ และวางระบบสื่อสารโทรคมนาคม
จำเป็นต้องอาศัยความชำนาญเฉพาะด้านในระบบ สื่อสารและโทรคมนาคม
ตลอดจนความสามารถในการบริหารโครงการให้สำเร็จตามความต้องการและแผนงานที่ได้กำหนดไว้
ทั้งในด้านคุณภาพและระยะเวลาในการส่งมอบงาน
ภายใต้ต้นทุนโครงการที่เหมาะสมเพื่อสร้างอัตราผลตอบแทนให้แก่บริษัท ดังนั้น
ปัจจัยสำคัญที่กำหนดความสามารถในการให้บริการของบริษัท ได้แก่ บุคลากร
โดยเฉพาะบุคลากรด้านวิศวกร ทั้งระดับผู้จัดการโครงการ (Project Manager)
วิศวกรผู้ควบคุมงาน (Project Engineer) และวิศวกรสนับสนุนด้านเทคนิค (Technical
Support Engineer) ดังนั้น
เพื่อให้บริษัทสามารถจัดการทรัพยากรบุคคลที่มีอยู่ได้อย่างมีประสิทธิภาพ
บริษัทจึงได้จัดแบ่งบุคลากรตามสาขาความรู้ ความสามารถ
และประสบการณ์ทำงานในแต่ละระดับความสามารถ เพื่อรับผิดชอบในงานที่เหมาะสม โดย ณ วันที่
31 ธันวาคม 2550 บริษัทมีวิศวกรทั้งในส่วนปฏิบัติงานและในส่วนการตลาดทั้งสิ้น 63 คน

ในด้านอุปกรณ์สื่อสารโทรคมนาคม บริษัทได้ศึกษา คัดเลือก
และจัดหาอุปกรณ์สื่อสารโทรคมนาคมที่มีคุณภาพทั้งจากบริษัทผู้ผลิตและผู้จัดจำหน่ายทั้งในและต่างประเทศ
โดยไม่ได้จำกัดเฉพาะบริษัทผู้ผลิตรายใดรายหนึ่งโดยเฉพาะ
โดยบริษัทจะสั่งซื้ออุปกรณ์สื่อสารโทรคมนาคมจากบริษัทผู้ผลิตหรือผู้จัดจำหน่ายที่ผ่านการพิจารณาด้านคุณภาพ
และบริการในเบื้องต้น (Approved List) อย่างไรก็ตาม
ในการสั่งซื้ออุปกรณ์สื่อสารโทรคมนาคมขึ้นอยู่กับลักษณะและขนาดของโครงการที่บริษัทเข้าร่วมการประมูลว่าจะสอดคล้องและเหมาะสมที่จะใช้อุปกรณ์สื่อสารโทรคมนาคมประเภทใดและของบริษัทผู้ผลิตหรือผู้จัดจำหน่ายรายใด
ทั้งในด้านเทคนิคและในด้านราคา นอกจากอุปกรณ์สื่อสารโทรคมนาคมแล้ว
บริษัทยังมีการจัดหาอุปกรณ์ประกอบการติดตั้งจากบริษัทผู้ผลิตในประเทศ
หรือตัวแทนจำหน่ายในประเทศอีกด้วย

ทั้งนี้ ในช่วงระหว่างปี 2548 ถึงปี 2550 มูลค่าและสัดส่วนการจัดซื้ออุปกรณ์สื่อสารโทรคมนาคม
แบ่งตามการสั่งซื้อภายในประเทศและต่างประเทศ แสดงได้ดังนี้

  -------------- ---------- -------- ---------- -------- ---------- ---------
                 ปี 2548              ปี 2549              ปี 2550     

                 ล้านบาท     %        ล้านบาท     %        ล้านบาท     %

  ในประเทศ       370.31     67.53    664.27     30.85    404.03     75.25

  ต่างประเทศ      178.07     32.47    1,490.12   69.15    132.90     24.75

  รวม            548.38     100.00   2,154.40   100.00   536.93     100.00
  -------------- ---------- -------- ---------- -------- ---------- ---------

ทั้งนี้
บริษัทมีนโยบายในการซื้อสินค้าอุปกรณ์สื่อสารโทรคมนาคมต่อเมื่อบริษัทแน่ใจว่าบริษัทจะได้งานโครงการแล้วเท่านั้น
ในกรณีของการสั่งซื้ออุปกรณ์สื่อสารโทรคมนาคมในสกุลเงินตราต่างประเทศ
บริษัทมีนโยบายในการป้องกันความเสี่ยงจากอัตราแลกเปลี่ยน แบ่งออกเป็น 2 ลักษณะ ได้แก่ 1)
ในกรณีที่บริษัททำสัญญากับลูกค้าของบริษัทเป็นสกุลเงินบาท
บริษัทจะทำสัญญาซื้อเงินตราต่างประเทศล่วงหน้า (Forward Contract)
ทันทีตามมูลค่าสินค้าหรืออุปกรณ์ที่ต้องสั่งซื้อจากต่างประเทศ และ 2)
ในกรณีที่บริษัททำสัญญากับบริษัทลูกค้าเป็นสกุลเงินต่างประเทศ
บริษัทจะกำหนดอัตราแลกเปลี่ยนในการชำระเงินในลักษณะของ Back to Back กล่าวคือ
กำหนดใช้อัตราแลกเปลี่ยนเดียวกันระหว่าง บริษัทกับบริษัทผู้ผลิต และบริษัทกับบริษัทลูกค้า
เพื่อเป็นการป้องกันความเสี่ยงดังกล่าวข้างต้น

บริษัทสั่งซื้ออุปกรณ์สื่อสารโทรคมนาคมจากบริษัทผู้ผลิตหรือผู้จัดจำหน่ายที่สำคัญของปี 2548 ถึง ปี
2550 ได้แก่ กลุ่ม Huawei และ Alcatel โดยในปี 2548 บริษัทสั่งซื้ออุปกรณ์จาก Huawei และ
Alcatel ในสัดส่วนร้อยละ 40.22 และร้อยละ 32.54 ตามลำดับ ในปี 2549
บริษัทสั่งซื้ออุปกรณ์จาก กลุ่ม Huawei และ Alcatel ในสัดส่วนร้อยละ 39.04 และร้อยละ
52.29 ตามลำดับ และ ในปี 2550 บริษัทสั่งซื้ออุปกรณ์จาก กลุ่ม Huawei และ Alcatel
ในสัดส่วนร้อยละ 17.54 และร้อยละ 37.01 ตามลำดับ ทั้งนี้
เนื่องจากสินค้าของทั้งสองบริษัทมีความเหมาะสมกับลักษณะและเงื่อนไขการประมูลโครงการในช่วงเวลานั้น
โดยมีรายละเอียดมูลค่าการสั่งซื้ออุปกรณ์สื่อสารโทรคมนาคม ดังนี้

  --------------------------- -------- -------- ---------- -------- -------- --------
  บริษัทผู้ผลิตหรือผู้จัดจำหน่าย        ปี 2548            ปี 2549              ปี 2550   

                              ล้านบาท   %        ล้านบาท     %        ล้านบาท   %

  ต่างประเทศ                                                                  

  Huawei Tech Investment      53.95    9.84     19.83      0.92     4.03     0.75
  Co.,Ltd.                                                                   

  Huawai Technologies Company -        -        630.83-    29.29-   -        -
  Ltd.                                                                       

  Alcatel Shanghai Bell       -        -        628.35-    29.16-   7.19     1.34
  Company Ltd.                                                               

  Alcatel Italia S.P.A.       -        -        136.71-    6.34-    1.56     0.29

  Lucent Technologies Inc.    95.52    17.42    24.92      1.15     37.86    7.05

  ZTE Corporation             -        -        -          -        -        

  อื่นๆ (เช่น Marconi และ        28.60    5.21     49.48      2.29     82.26    15.32
  Ericsson)                                                                  

  รวมสั่งซื้อจากผู้ผลิตในต่างประเทศ   178.07   32.47    1,490.12   69.15    132.90   24.75

  ในประเทศ                                                                   

  Alcatel (Thailand) Co.,Ltd. 178.44   32.54    361.87     16.79    197.17   36.72

  Huawei Technologies         166.60   30.38    189.60     8.83     90.16    16.79
  (Thailand) Co.,Ltd.                                                        

  อื่นๆ                         25.27    4.61     112.80     5.23     116.70   21.74

  รวมสั่งซื้อจากผู้ผลิตในประเทศ      370.31   67.53    664.27     30.85    404.03   75.25

  รวมสั่งซื้อผลิตภัณฑ์จากผู้ผลิตทั้งหมด   548.38   100.00   2,154.40   100.00   536.93   100.00

                                                                             
  --------------------------- -------- -------- ---------- -------- -------- --------

อย่างไรก็ตาม บริษัทไม่มีการผูกขาดหรือพึ่งพิงในการจัดซื้ออุปกรณ์สื่อสารโทรคมนาคมจากบริษัท
ผู้ผลิตรายใดรายหนึ่ง เนื่องจากปัจจัยในการพิจารณาคุณสมบัติ องค์ประกอบ
และความเหมาะสมของผลิตภัณฑ์หรืออุปกรณ์สื่อสารโทรคมนาคมขึ้นอยู่กับรายละเอียดและเงื่อนไขของโครงการแต่ละโครงการ
ตลอดจนนโยบายการตลาดของบริษัทผู้ผลิตในแต่ละช่วงเวลา

2.  งานที่อยู่ระหว่างดำเนินการ

ณ วันที่ 31 ธันวาคม 2550 บริษัทมีมูลค่าของงานโครงการที่ยังไม่ได้ส่งมอบ 11 โครงการ
รวมทั้งสิ้น 476.26 ล้านบาท โดยมีรายละเอียดดังนี้

+------------+---------------------+---------+----------+------------+
| ชื่อลูกค้า     | ชื่อโครงการ           | มูลค่า    | มูลค่าคง   | วันครบกำ    |
|            |                     | โครงการ | ค้างส่งมอบ | หนดวันส่งมอบ |
|            |                     |         | (ล้านบาท) |            |
|            |                     | (       |          |            |
|            |                     | ล้านบาท) |          |            |
+============+=====================+=========+==========+============+
| 1. ทีโอที    | 1                   | 16.80   | 16.80    | อยู่ระหว่างข  |
|            | .  จัดซื้ออุปกรณ์สื่อสัญญาณ |         |          | ยายอายุสัญญา |
+------------+---------------------+---------+----------+------------+
|            | 2.  จ้างเ            | 128.00  | 128.00   | หมายเหตุ 1  |
|            | หมาติดตั้งอุปกรณ์สื่อสัญญาณ |         |          |            |
|            |     SDH และ DWDM    | 72.57   | 72.57    | 06/2551    |
|            |                     |         |          |            |
|            | 3.จ้างเหมาติดตั้ง OFC   |         |          |            |
|            | และ SDH             |         |          |            |
+------------+---------------------+---------+----------+------------+
|            | รวม                 | 217.37  | 217.37   |            |
+------------+---------------------+---------+----------+------------+
| 2.กสท      | 1.                  | 34.30   | 25.09    | 06/2552    |
|            | งานจ้างซ่อมแซ         |         |          |            |
|            | มและบำรุงรักษาระบบเคเ |         |          |            |
|            | บิ้ลใต้น้ำใยแก้วในประเทศ |         |          |            |
+------------+---------------------+---------+----------+------------+
|            |                     |         |          |            |
+------------+---------------------+---------+----------+------------+
|            | 2. ระบบเชื่อมโยง SDH  | 23.48   | 1.00     | อยู่ระหว่างข  |
|            |                     |         |          | ยายอายุสัญญา |
+------------+---------------------+---------+----------+------------+
|            | รวม                 | 57.78   | 26.09    |            |
+------------+---------------------+---------+----------+------------+
| 3.  ทีเจพี   | 1.  งานสร้างท่อร้อย    | 88.44   | 24.12    | อยู่ระหว่างข  |
|            | สายเคเบิ้ลอากาศลงใต้ดิน |         |          | ยายอายุสัญญา |
+------------+---------------------+---------+----------+------------+
|            | 2.  งานสร้างท่อร้อย    | 35.99   | 6.24     | อยู่ระหว่างข  |
|            | สายเคเบิ้ลอากาศลงใต้ดิน |         |          | ยายอายุสัญญา |
+------------+---------------------+---------+----------+------------+
|            | รวม                 | 124.43  | 30.36    |            |
+------------+---------------------+---------+----------+------------+
| 4.  จัสมิน   | จัดหาอุปกรณ์ DWDM      | 176.34  | 5.17     | อยู่ระหว่างข  |
|     ซับมารีน |                     |         |          | ยายอายุสัญญา |
|     เทเลคอ |                     |         |          |            |
| มมิวเนเคชั่นส์ |                     |         |          |            |
+------------+---------------------+---------+----------+------------+
| 5.  กา     | จ้างเหมาออกแ         | 116.15  | 116.15   | 07/2551    |
| รไฟฟ้าภูมิภาค | บบจัดหาพร้อมติดตั้งอุปกรณ์ |         |          |            |
+------------+---------------------+---------+----------+------------+
| 6.  ธ      | ระบบโทรทัศน          | 78.66   | 78.66    | 07/2551    |
| นาคารออมสิน | ์วงจรปิดชนิดติดตั้งทรงโดม |         |          |            |
+------------+---------------------+---------+----------+------------+
| 7.  ไวร์เออ | จัดเก็บเหรียญ          | 7.68    | 2.45     | 04/2551    |
| แอนด์ไวร์เลส | ทำความสะอาด ซ่อมแซม  |         |          |            |
|            | เครื่องโทรศัพท์สาธารณะ  |         |          |            |
|            | ( ต่อสัญญาปีต่อปี)       |         |          |            |
+------------+---------------------+---------+----------+------------+
| รวมทั้งสิ้น    |                     | 778.42  | 476.26   |            |
+------------+---------------------+---------+----------+------------+

หมายเหตุ 1. ส่งมอบภายใน 180 วันหลังจากได้รับอนุญาตจากลูกค้าให้ดำเนินงาน
(ปัจจุบันยังไม่ได้รับอนุญาต)

1.  ธุรกิจโทรศัพท์สาธารณะ (Payphone)

บริษัทเริ่มดำเนินธุรกิจให้เช่าเครื่องโทรศัพท์สาธารณะในปี 2544 โดยเมื่อวันที่ 31 มกราคม 2544
บริษัทลงนาม
ในสัญญาเช่าเครื่องโทรศัพท์สาธารณะในพื้นที่ฝ่ายปฏิบัติการโทรศัพท์สาธารณะนครหลวง
และฝ่ายปฏิบัติการโทรศัพท์ภาคกลางกับองค์การโทรศัพท์แห่งประเทศไทย (ซึ่งต่อมาแปลงสภาพเป็น
“บมจ. ทีโอที” หรือ “ทีโอที”) โดยบริษัทตกลงให้เช่าเครื่องโทรศัพท์สาธารณะแก่ ทีโอที จำนวน
10,000 เครื่อง มีระยะเวลาการเช่าทั้งสิ้น 10 ปีนับจากวันทำสัญญา

ทั้งนี้ ลักษณะการดำเนินธุรกิจของบริษัทอยู่ในรูปแบบการให้เช่าเครื่องโทรศัพท์สาธารณะแก่ ทีโอที
ซึ่งเป็นเจ้าของโครงข่ายโทรศัพท์พื้นฐาน เพื่อให้ ทีโอที
นำเครื่องโทรศัพท์ดังกล่าวไปให้บริการโทรศัพท์สาธารณะแก่ประชาชนทั่วไป โดยบริษัทจะเป็น
ผู้จัดหา ติดตั้งเครื่องโทรศัพท์สาธารณะ ตู้โทรศัพท์สาธารณะและอุปกรณ์อื่นๆ ที่เกี่ยวข้อง
รวมถึงการตรวจสอบ ซ่อมแซมและบำรุงรักษาการทำงานของเครื่องโทรศัพท์สาธารณะ อาทิ
ทำความสะอาดเครื่องโทรศัพท์และตู้โทรศัพท์สาธารณะให้อยู่ในสภาพพร้อมใช้งานอยู่เสมอ
โดยบริษัทจะเป็นผู้รับผิดชอบในค่าใช้จ่ายดูแลรักษาที่เกิดขึ้น ทั้งนี้
เครื่องโทรศัพท์สาธารณะทุกเครื่องจะเชื่อมต่อกับศูนย์ปฏิบัติการระบบ PMS (Payphone
Management System) ซึ่งตั้งอยู่ที่สำนักงานใหญ่ของบริษัท
ซึ่งจะเชื่อมต่อกับศูนย์ประมวลผลและศูนย์ Clearing House ของ ทีโอที
โดยในสัญญาเช่าเครื่องโทรศัพท์สาธารณะลงวันที่ 31 มกราคม 2544 ทีโอที ให้สิทธิบริษัท
ในการติดตั้งเครื่องโทรศัพท์ในเขตกรุงเทพฯ และปริมณฑลจำนวน 5,000 เครื่อง
(ซึ่งประกอบไปด้วยจังหวัดกรุงเทพฯ นนทบุรี ปทุมธานี และสมุทรปราการ)
และในเขตพื้นที่ภาคกลางอีกจำนวน 5,000 เครื่อง

ต่อมาวันที่ 15 มกราคม 2547 บริษัทลงนามในสัญญาเช่าเครื่องโทรศัพท์สาธารณะกับ ทีโอที อีก 2
ฉบับ โดย ทีโอที
ให้สิทธิบริษัทในการติดตั้งเครื่องโทรศัพท์สาธารณะเพิ่มอีกจำนวน 20,000 เครื่อง
แบ่งเป็นการติดตั้งเครื่องโทรศัพท์สาธารณะในเขตกรุงเทพฯ และปริมณฑลจำนวน 10,000 เครื่อง
ในเขตพื้นที่ภาคตะวันออกเฉียงเหนือจำนวน 5,000 เครื่อง (ประกอบด้วยจังหวัดอุดรธานี
หนองบัวลำภู หนองคาย นครพนม สกลนคร เลย มุกดาหาร ขอนแก่น ร้อยเอ็ด มหาสารคาม
กาฬสินธุ์ นครราชสีมา ชัยภูมิ บุรีรัมย์ สุรินทร์ อุบลราชธานี อำนาจเจริญ ศรีสะเกษ และยโสธร)
และในเขตพื้นที่ภาคใต้จำนวน 5,000 เครื่อง (ประกอบด้วยจังหวัดยะลา ปัตตานี นราธิวาส
สงขลา สตูล พัทลุง นครศรีธรรมราช กระบี่ ตรัง ภูเก็ต พังงา สุราษฎร์ธานี ชุมพร และระนอง)
โดยมีระยะเวลาการเช่า 10 ปี สิ้นสุดในปี 2557
เงื่อนไขในสัญญาทุกอย่างเหมือนกับในสัญญาเช่าฉบับที่ 1

ณ วันที่ 31 ธันวาคม 2550 บริษัทได้ดำเนินการติดตั้งเครื่องโทรศัพท์สาธารณะได้แล้วทั้งสิ้น
11,934 เครื่อง โดยเป็นการติดตั้งเครื่องโทรศัพท์สาธารณะในเขตกรุงเทพฯ และปริมณฑลจำนวน
4,522 เครื่อง ในเขตภาคกลางจำนวน 4,552 เครื่อง
ในเขตภาคใต้จำนวน 1,273 เครื่อง และในเขตภาคตะวันออกเฉียงเหนือจำนวน 1,587 เครื่อง
โดยแสดงรายละเอียดการติดตั้งโทรศัพท์สาธารณะแยกตามสัญญาได้ ดังนี้

+----------+--------+--------+---------+---------+----------+--------+
|          | สัญ     |        | ส       |         | สัญญาฉบับที่ |        |
|          | ญาฉบับที่ |        | ัญญาฉบับที่ |         | 3        |        |
|          | 1      |        | 2       |         |          |        |
|          |        |        |         |         | (        |        |
|          | (      |        | (ภ      |         | ภาคใต้และ |        |
|          | ภาคกลา |        | าคตะวันอ |         | นครหลวง) |        |
|          | งและนค |        | อกเฉียงเ |         |          |        |
|          | รหลวง) |        | หนือและน |         |          |        |
|          |        |        | ครหลวง) |         |          |        |
+----------+--------+--------+---------+---------+----------+--------+
|          | จำนวนต | จำนว   | จำนวน   | จำน     | จำนว     | จำนว   |
|          | ามสัญญา | นที่ติดตั้ง | ตามสัญญา | วนที่ติดตั้ง | นตามสัญญา | นที่ติดตั้ง |
+----------+--------+--------+---------+---------+----------+--------+
| ณ 31     | 10,000 | 8,641  | 10,000  | 1,855   | 10,000   | 1,438  |
| ธันวาคม   |        |        |         |         |          |        |
| 2550     |        |        |         |         |          |        |
+----------+--------+--------+---------+---------+----------+--------+

ทั้งนี้ ที่ผ่านมา บริษัทประสบปัญหาล่าช้าในการติดตั้งและส่งมอบเครื่องโทรศัพท์สาธารณะ
เนื่องจากข้อจำกัดด้านจำนวนหมายเลขและคู่สายโทรศัพท์ของทีโอทีมีปริมาณไม่เพียงพอ
ในการนี้บริษัทได้ทำหนังสือหารือกับทีโอทีในเรื่องดังกล่าว โดยเมื่อวันที่ 19 กุมภาพันธ์ 2545 และ
19 พฤษภาคม 2549 และ 22 พฤษภาคม 2549
ทีโอทีได้มีหนังสือขยายระยะเวลาการติดตั้งและยกเว้นค่าปรับตามสัญญาฉบับที่ 1 ฉบับที่ 2 และฉบับที่
3 จนกว่าทีโอทีจะสามารถจัดสรรเลขหมายและคู่สายให้กับบริษัทครบถ้วน

1.  ลักษณะผลิตภัณฑ์และการให้บริการ

บริษัทเป็นผู้จัดหา ติดตั้ง และบำรุงรักษาเครื่องโทรศัพท์สาธารณะแบบ Combined
ซึ่งสามารถใช้งานได้
ทั้งบัตรโทรศัพท์ (Chip Card) และเหรียญ ในการติดตั้งเครื่องโทรศัพท์แต่ละเครื่อง
ภายหลังจากที่บริษัทได้ทำเลในการติดตั้งที่เหมาะสมแล้ว บริษัทจะขอความเห็นชอบจาก ทีโอที
และขออนุมัติเลขหมายและคู่สายโทรศัพท์ โดยทีโอทีจะคิดค่าดำเนินการในอัตรา 4,850
บาทต่อเลขหมาย และเมื่อดำเนินการติดตั้งเครื่องโทรศัพท์สาธารณะแล้วเสร็จพร้อมใช้งาน
บริษัทจะทำหนังสือแจ้งแก่ ทีโอที
เพื่อกำหนดวันที่เริ่มให้บริการและการเช่าเครื่องโทรศัพท์สาธารณะเครื่องดังกล่าว

ในการจัดเก็บเหรียญและตรวจนับเหรียญ บริษัทได้ว่าจ้างบริษัทผู้รับเหมาดำเนินการ
โดยบริษัทผู้รับเหมาจะจัดเก็บเหรียญจากเครื่องโทรศัพท์เป็นประจำทุกวัน
บริษัทจะควบคุมการจัดเก็บและตรวจสอบรายได้ค่าโทรศัพท์ผ่านระบบ PMS
ในเครื่องโทรศัพท์สาธารณะแต่ละเครื่อง
โดยเครื่องโทรศัพท์สาธารณะแต่ละเครื่องจะแจ้งรายละเอียดการใช้บริการและสภาพการใช้งานของเครื่อง
อาทิ จำนวนครั้งที่ใช้งาน ยอดเงินค่าโทรศัพท์ ประเภทการชำระเงินค่าโทรศัพท์
และสภาพการทำงานของเครื่อง เช่น เครื่องขัดข้อง เป็นต้น
โดยเครื่องโทรศัพท์สาธารณะแต่ละเครื่อง จะแจ้งรายละเอียดดังกล่าวมายังศูนย์ปฏิบัติการ ณ
สำนักงานใหญ่ของบริษัทอย่างน้อยวันละ 1 ครั้ง
บริษัทจะทำการตรวจสอบโดยเปรียบเทียบยอดเงินค่าโทรศัพท์จากระบบ PMS
กับยอดเงินที่บริษัทผู้รับเหมาจัดเก็บและนำฝากบัญชีเงินฝากธนาคารของบริษัท
โดยบริษัทผู้รับเหมาจะนำเงินค่าโทรศัพท์ที่เก็บได้เข้าบัญชีเงินฝากธนาคารของบริษัทภายใน 5
วันทำการนับจากวันเก็บเหรียญ

ทั้งนี้ ตามสัญญาที่บริษัททำไว้กับ ทีโอที
บริษัทจะต้องนำเงินค่าโทรศัพท์เข้าบัญชีเงินฝากธนาคารของทีโอทีภายใน 2
วันทำการนับจากวันเก็บเหรียญ
และบริษัทจะต้องนำส่งรายงานสรุปรายละเอียดการโอนเงินและรายได้ค่าโทรศัพท์แก่ทีโอทีเป็นประจำทุกวันทำการแรกของสัปดาห์ถัดไป

ทั้งนี้ หากในกรณียอดเงินที่บริษัทผู้รับเหมานำส่งบริษัทแตกต่างจากยอดเงินค่าโทรศัพท์ที่ในระบบ PMS
บริษัทและผู้รับเหมาจะร่วมกันสอบสวนหาสาเหตุ
หากเป็นความผิดพลาดหรือการฉ้อโกงของบริษัทผู้รับเหมาหรือพนักงาน
บริษัทผู้รับเหมาจะต้องรับผิดชอบนำส่งให้ครบ นอกเหนือจากกรณีดังกล่าวบริษัทจะเป็นผู้รับผิดชอบ
อย่างไรก็ตามที่ผ่านมาบริษัทไม่เคยประสบปัญหาดังกล่าว

สำหรับการชำระค่าโทรศัพท์ผ่านบัตรโทรศัพท์นั้น บริษัทได้ติดตั้งอุปกรณ์ SAM (Security Access
Module)
ในเครื่องโทรศัพท์สาธารณะทุกเครื่อง โดยอุปกรณ์ SAM
เป็นอุปกรณ์อิเล็กทรอนิกส์ที่ทำหน้าที่ตรวจสอบความถูกต้องของบัตรโทรศัพท์
ตรวจสอบยอดเงินที่มีอยู่และหักค่าบริการที่มีการใช้ในแต่ละครั้งของผู้ใช้บริการ
บริษัทจะแจ้งรายละเอียดการใช้บริการของบัตรโทรศัพท์มายังศูนย์ Clearing House ของ ทีโอที
ทุกวัน

สำหรับรายได้ค่าเช่าที่บริษัทได้รับจาก ทีโอที ตามสัญญากำหนดให้อัตราค่าเช่ารายเดือนคงที่ในปีที่ 1
ของการให้บริการ และในปีถัดไป เท่ากับร้อยละ 50
ของรายได้เฉลี่ยต่อเลขหมายที่บริษัทให้เช่าในปีก่อนหน้านั้น
โดยอ้างอิงจากรายได้ค่าโทรศัพท์เฉลี่ยต่อเลขหมายในปีก่อน
ภายหลังหักด้วยภาษีมูลค่าเพิ่มและค่าใช้จ่ายในการใช้โทรศัพท์ไปยังต่างประเทศ ซึ่ง ทีโอที
ต้องจ่ายค่าบริการแก่ กสท. หรือผู้ให้บริการต่างประเทศรายอื่น จึงกล่าวได้ว่า
รายได้ค่าเช่าเครื่องโทรศัพท์สาธารณะที่บริษัทได้รับในแต่ละเดือนในปีปัจจุบันคำนวณจากร้อยละ 50
ของรายได้ค่าโทรศัพท์เฉลี่ยต่อเลขหมายของปีก่อนคูณกับจำนวนเครื่องโทรศัพท์ที่บริษัทเปิดให้บริการในแต่ละเดือน
โดย ค่าเช่าต่อเลขหมายในแต่ละเดือน ทีโอที จะชำระให้บริษัทภายในสิ้นเดือนถัดไป

และเมื่อวันที่ 22 พฤศจิกายน 2550 บริษัทฯ ได้รับใบอนุญาตประกอบกิจการโทรคมนาคมแบบที่1
ประเภทบริการโทรศัพท์สาธารณะจากคณะกรรมการกิจการโทรคมนาคมแห่งชาติ (กทช.)
เพื่อให้บริการโทรศัพท์สาธารณะจำนวนไม่เกิน 10,000
เลขหมายโดยสามารถให้บริการได้ทั่วประเทศและสามารถเช่าใช้โครงข่ายจากผู้ให้บริการโทรคมนาคมทั้งประเภท
Wireline Network และ Wireless Network ได้

2.  การตลาดและการแข่งขัน

ในปัจจุบันการให้บริการโทรศัพท์สาธารณะมีการแข่งขันสูง
เนื่องจากการเพิ่มขึ้นของจำนวนเครื่องโทรศัพท์สาธารณะของผู้ประกอบการที่มีคู่สายเป็นของตนเอง
3 ราย ได้แก่ ทีโอที บมจ. ทรู คอร์ปอเรชั่น (“ทรู”) (เดิมชื่อ บมจ. เทเลคอมเอเชีย) และ
ทีทีแอนด์ที
จากการเพิ่มขึ้นของผู้ประกอบการที่ให้เช่าเครื่องโทรศัพท์สาธารณะในลักษณะเดียวกับบริษัท
ส่งผลให้เกิดการขาดแคลนคู่สาย การแย่งทำเลที่ตั้งเครื่องโทรศัพท์
และส่งผลให้รายได้เฉลี่ยต่อเครื่องลดน้อยลง ทั้งนี้ ทีโอที จะให้บริการครอบคลุมพื้นที่
ทั่วประเทศ โดย ทีโอที จะดำเนินการติดตั้งและให้บริการโทรศัพท์สาธารณะเองบางส่วน
และเช่าเครื่องโทรศัพท์พร้อมบำรุงรักษาจากบริษัทเอกชนบางส่วน ซึ่งปัจจุบันทีโอที
ทำสัญญาเช่ากับบริษัทเอกชนต่างๆ รวม 10 บริษัท (รวมบริษัทด้วย) ในขณะที่ ทีทีแอนด์ที
ให้บริการเฉพาะเขตภูมิภาค และ บมจ. ทรู คอร์ปอเรชั่น ให้บริการเฉพาะกรุงเทพฯ และปริมณฑล
โดยทั้งสองบริษัทมีนโยบายในการติดตั้งและให้บริการด้วยตนเอง

สำหรับผลกระทบจากการเปลี่ยนพฤติกรรมของผู้บริโภคในการใช้โทรศัพท์มือถือระบบเติมเงินที่เพิ่มมากขึ้น
และมีราคาอัตราค่าโทรศัพท์มือถือที่ถูกลง
ทำให้ผู้ใช้โทรศัพท์สาธารณะใช้จ่ายผ่านโทรศัพท์สาธารณะลดลง
อย่างไรก็ตามการใช้โทรศัพท์สาธารณะยังเป็นทางเลือกที่มีราคาค่าบริการที่ถูกและผู้ใช้บริการสามารถควบคุมค่าใช้จ่ายได้
โดยส่วนมากเป็นกลุ่มที่มีรายได้น้อยถึงปานกลาง เช่น พนักงานโรงงาน ข้าราชการชั้นผู้น้อย
นักเรียน และนักศึกษา เป็นต้น
ทั้งนี้กลุ่มผู้ใช้โทรศัพท์มือถือระบบเติมเงินจะมีข้อจำกัดในเรื่องของจำนวนวันใช้งานและอัตราค่าโทรศัพท์ในนาทีแรก
เมื่อเงินที่เติมในระบบโทรศัพท์เคลื่อนที่หมด ก็นิยมที่จะใช้โทรศัพท์เคลื่อนที่สำหรับการรับสายเข้า
และใช้โทรศัพท์สาธารณะสำหรับการโทรออก โดยเฉพาะการสนทนาช่วงระยะเวลาสั้นๆ

ปัจจุบัน ผู้ประกอบการธุรกิจโทรศัพท์สาธารณะสามารถแบ่งออกเป็น 3 ประเภทและมีจำนวนทั้งสิ้น
14 ราย ได้แก่

1)  ผู้ประกอบการที่มีคู่สายเป็นของตนเอง ได้แก่ ทีโอที ทรู และ ทีทีแอนด์ที โดย ทรู และ
    ทีทีแอนด์ที ดำเนินการติดตั้งและให้บริการด้วยตนเอง ในขณะที่ ทีโอที
    จะติดตั้งและให้บริการด้วยตนเองและทำสัญญาเช่าเครื่องโทรศัพท์กับบริษัทเอกชนควบคู่กันไป

2)  ผู้ประกอบการที่ไม่มีคู่สายเป็นของตนเอง และทำสัญญาให้บริการกับ ทีโอที จำนวน 10 บริษัท

3)  ผู้ประกอบการที่ไม่มีคู่สายเป็นของตนเอง และทำสัญญาให้บริการกับ กสท. จำนวน 1 บริษัท

    1.  ช่องทางการจำหน่ายและกลุ่มลูกค้า

บริษัทมีนโยบายการเลือกทำเลในการติดตั้งเครื่องโทรศัพท์สาธารณะของบริษัทในบริเวณที่มีการสัญจรไปมาของชุมชนหนาแน่น
อาทิ บริเวณจุดเชื่อมต่อการขนส่งมวลชน ศูนย์กลางธุรกิจที่สำคัญ ย่านศูนย์การค้าต่างๆ
เขตชุมชนที่พักอาศัย เป็นต้น โดยบริษัทจะติดตั้งเครื่องโทรศัพท์ทั้งในบริเวณทางเท้าทั่วไป
ภายในอาคาร สถานที่ราชการ หรือ สถานที่เอกชน
ซึ่งในการติดตั้งบริษัทจะต้องได้รับอนุญาตจากเจ้าของสถานที่ ทั้งนี้ บริษัทมีทีมงานในการสำรวจพื้นที่
เพื่อหาทำเลติดตั้งที่เหมาะสมและคาดว่าจะสามารถสร้างรายได้ต่อเครื่องที่สูง
โดยในการติดตั้งแต่ละครั้ง
บริษัทจะต้องได้รับความเห็นชอบในทำเลที่ตั้งและได้รับอนุมัติจัดสรรเลขหมายและคู่สายโทรศัพท์จาก
ทีโอที

ปัจจุบันลูกค้าหลักของธุรกิจโทรศัพท์สาธารณะของบริษัท ได้แก่
ประชาชนในบริเวณจุดเชื่อมต่อการขนส่งมวลชน ย่านศูนย์กลางธุรกิจที่สำคัญ ย่านศูนย์การค้า อาทิ
อนุสาวรีย์ชัยสมรภูมิ เป็นต้น และผู้พักอาศัยในเขตชุมชน อพาร์ทเมนต์ หรือหอพักต่างๆ
บริษัทมีแนวโน้มที่จะขยายฐานลูกค้าไปยังชุมชนย่านโรงงานอุตสาหกรรม
และเขตสถานศึกษาเพิ่มมากขึ้น

กลยุทธ์การแข่งขัน

กลยุทธ์การแข่งขันของบริษัท มีวัตถุประสงค์หลักในการสร้างรายได้รวมสูงสุด แบ่งออกเป็น 2
แนวทาง ได้แก่

1)  การเลือกทำเลที่ตั้งที่มีการสัญจรไปมาของมวลชน
    บริษัทให้ความสำคัญของทีมงานในการสำรวจพื้นที่
    โดยทีมงานดังกล่าวจะเก็บข้อมูลสถิติทั้งในด้านปริมาณคนที่สัญจรไปมาและปริมาณเครื่องโทรศัพท์สาธารณะที่มีการติดตั้งในบริเวณดังกล่าวและในบริเวณใกล้เคียงกันในระยะ
    100 - 200 เมตรโดยรอบ

2)  การพัฒนาคุณภาพการให้บริการผ่านการบำรุงรักษา
    ทั้งนี้บริษัทให้ความสำคัญกับความสะอาดและการบำรุงรักษาเครื่องโทรศัพท์สาธารณะของบริษัทให้พร้อมใช้งานอยู่เสมอ
    โดยบริษัทมีทีมซ่อมบำรุงของตนเองที่มีความรู้ความสามารถในการซ่อมแซมอุปกรณ์ทำให้สามารถซ่อมแซมอุปกรณ์ได้ในเวลาอันรวดเร็วและการลดการพึ่งพาบริษัทผู้ผลิต
    อีกทั้งบริษัททำประกันเครื่องโทรศัพท์สาธารณะของบริษัทคิดเป็นค่าใช้จ่ายเท่ากับร้อยละ 0.8
    ของมูลค่าทุนประกันทั้งหมด
    นอกจากนี้บริษัทได้ว่าจ้างบริษัทผู้รับเหมาในการทำความสะอาดและบำรุงรักษาเครื่องโทรศัพท์สาธารณะของบริษัทอย่างสม่ำเสมอ

  3.2.4 การจัดหาผลิตภัณฑ์และบริการ

ในการพิจารณาเลือกเครื่องโทรศัพท์สาธารณะ บริษัทจะคำนึงถึงคุณภาพ ประสิทธิภาพการใช้งาน
บริการหลังการขาย และราคาเป็นหลัก ปัจจุบัน
บริษัทนำเข้าเครื่องโทรศัพท์สาธารณะจากบริษัทผู้ผลิตต่างประเทศ 2 ราย ได้แก่
เครื่องโทรศัพท์สาธารณะภายใต้เครื่องหมายการค้า “Urmet” หรือ “เออร์เมท”
จากประเทศอิตาลี เพื่อใช้ในการติดตั้งในเขตพื้นที่ภาคกลาง และในพื้นที่กรุงเทพฯ และปริมณฑล
และบริษัทยังได้นำเข้าเครื่องโทรศัพท์สาธารณะภายใต้เครื่องหมายการค้า “Guanri” หรือ
“ก้วนรึ” จากประเทศจีน
เพื่อใช้ในการติดตั้งในเขตพื้นที่ภาคตะวันออกเฉียงเหนือและในเขตพื้นที่ภาคใต้
โดยบริษัทจะสั่งซื้อเครื่องโทรศัพท์สาธารณะเป็นงวดๆ ขึ้นกับแผนงานในการติดตั้ง
สำหรับตู้โทรศัพท์สาธารณะ บริษัทจะสั่งซื้อจากบริษัทผู้ผลิตในประเทศ หรือ
บริษัทตัวแทนจำหน่ายในประเทศ จำนวน 2 ถึง 4 ราย

ในด้านการทำความสะอาดและบำรุงรักษาเครื่องโทรศัพท์สาธารณะและตู้โทรศัพท์ให้อยู่ในสภาพที่ใช้งานได้อยู่เสมอ
บริษัทว่าจ้างบริษัทภายนอกเป็นผู้รับเหมาในการทำความสะอาดและบำรุงรักษา
รวมถึงการจัดเก็บเหรียญค่าโทรศัพท์จากเครื่องโทรศัพท์ในเขตพื้นที่ให้บริการในพื้นที่กรุงเทพฯ
และปริมณฑล ในเขตพื้นที่ภาคกลาง ในเขตพื้นที่ภาคใต้ และ ในเขตพื้นที่ภาคตะวันออกเฉียงเหนือ
ทั้งนี้ ในการพิจารณาเลือกบริษัทผู้รับเหมา บริษัทจะคำนึงถึงความน่าเชื่อถือ ประสิทธิภาพ
และความรับผิดชอบในการปฏิบัติงานของบริษัทผู้รับเหมาเป็นสำคัญ

สัดส่วนการสั่งซื้อเครื่องโทรศัพท์สาธารณะในปี 2548 ถึง 2550 สามารถแสดงได้ดังนี้

(หน่วย : ล้านบาท)

  -------------------------------------------- -------------- -------- ------- -------- ------- --------
  บริษัทผู้ผลิต                                     สัดส่วนการสั่งซื้อ                                     

                                               ปี 2548         %        ปี 2549  %        ปี 2550  %

  1. บริษัท เออร์เมท (ประเทศไทย) จำกัด             199.66         57.50    52.95   94.59    61.71   98.77
  บริษัทผู้นำเข้าเครื่องโทรศัพท์สาธารณะเครื่องหมายการค้า                                                    
  “Urmet” หรือ “เออร์เมท” จากประเทศอิตาลี                                                           

  2. บริษัท ไดสตาร์ จำกัด                          69.02          19.88    -       -        0.14    0.22
  บริษัทผู้นำเข้าเครื่องโทรศัพท์สาธารณะเครื่องหมายการค้า                                                    
  “Guanri” หรือ “ก้วนรึ” จากประเทศจีน                                                               

  3. บริษัทผู้จำหน่ายตู้โทรศัพท์ จำนวน 2 ถึง 4 ราย       45.10          12.99    2.22    3.96     -       -

  4. อุปกรณ์ SAM                                 7.12           2.05     -       -        -       -

  5. ค่าดำเนินการเลขหมายโทรศัพท์สาธารณะ            26.32          7.58     0.81    1.45     0.63    1.01

  รวม                                          347.22         100.00   55.98   100.00   62.48   100.00
  -------------------------------------------- -------------- -------- ------- -------- ------- --------

  3.2.5 งานที่ยังไม่ได้ส่งมอบ

ณ วันที่ 31 ธันวาคม 2550 บริษัทได้ติดตั้งโทรศัพท์สาธารณะแก่ ทีโอที ทั้งสิ้น 11,934 เครื่อง
ยังคงเหลืองานที่ยังไม่ได้ส่งมอบอีกจำนวน 18,066 เครื่อง เป็นมูลค่าโดยประมาณ 736.23
ล้านบาท โดยแบ่งเป็น

+----------------------+--------------+--------------+----------------+
|                      | สัญญาฉบับที่ 1   | สัญญาฉบับที่ 2   | สัญญาฉบับที่ 3     |
|                      |              |              |                |
|                      | (ภาคกลา      | (ภาคตะว      | (ภาคใต้         |
|                      | งและนครหลวง) | ันออกเฉียงเหนือ | และนครหลวง)    |
|                      |              | และนครหลวง)  |                |
+----------------------+--------------+--------------+----------------+
| จำนวนเคร             | 8,641        | 1,855        | 1,438          |
| ื่องโทรศัพท์สาธารณะที่ติดตั้ง |              |              |                |
+----------------------+--------------+--------------+----------------+
| จำนวนเครื่องโทร        | 1,359        | 8,145        | 8,562          |
| ศัพท์สาธารณะที่ยังไม่ส่งมอบ |              |              |                |
+----------------------+--------------+--------------+----------------+
| มูลค่างานที่ยังไม่ส่งมอบ    | 67.95        | 325.80       | 342.48         |
| (ล้านบาท)             |              |              |                |
+----------------------+--------------+--------------+----------------+

หมายเหตุ - ทั้งนี้ สาเหตุและผลกระทบของการส่งมอบล่าช้าได้แสดงไว้ในข้อมูลส่วนหน้าของหัวข้อ
3.2 นี้

  3.3 ธุรกิจอุปกรณ์เครื่องมือวัด (Test Equipment)

บริษัทเป็นตัวแทนจำหน่ายเครื่องมือวัดอุปกรณ์สื่อสารโทรคมนาคม (Test Equipment) ของบริษัท
Anritsu
ซึ่งเป็นผู้ผลิตอุปกรณ์เครื่องมือวัดรายใหญ่รายหนึ่งของประเทศญี่ปุ่นและเป็นผู้ผลิตชั้นนำของโลก ทั้งนี้
เมื่อเดือนสิงหาคม 2548 บริษัท Anritsu ได้เข้าซื้อหุ้นทั้งหมดของบริษัท NetTest
ซึ่งเป็นผู้ผลิตอุปกรณ์เครื่องวัดชั้นนำระดับโลก ประเทศเดนมาร์ก
ซึ่งเน้นเครื่องมือวัดประเภทระบบตรวจสอบสถานะภาพของโครงข่าย
ทำให้ผู้ให้บริการโครงข่ายสามารถทราบถึงประสิทธิภาพและคุณภาพของโครงข่ายตนเอง
ซึ่งส่งผลให้บริษัทมีโอกาสจำหน่ายเครื่องมือวัดได้หลากหลายประเภทมากขึ้น

1.  ลักษณะผลิตภัณฑ์

ได้แก่
อุปกรณ์เครื่องมือวัดที่ใช้ในการตรวจสอบและบำรุงรักษาอุปกรณ์สื่อสารโทรคมนาคมในด้านต่างๆ เช่น
การวัดคลื่นความถี่หรือคลื่นวิทยุ การวัดการรับ-ส่งคลื่นสัญญาณ อาทิ
เครื่องมือวิเคราะห์ระบบเสาอากาศระบบโทรศัพท์เคลื่อนที่
เครื่องมือทดสอบประสิทธิภาพของการรับ-ส่งสัญญาณในโทรศัพท์มือถือ
หรือเครื่องมือตรวจสอบคุณภาพของระบบโครงข่ายใยแก้วนำแสง (Fiber Optic)
และอุปกรณ์ระบบ SDH เป็นต้น
ทั้งนี้อุปกรณ์เครื่องมือวัดที่บริษัทเป็นผู้จัดจำหน่ายสามารถจำแนกตามระบบการสื่อสารเป็น 4
ประเภทหลัก ดังนี้

1.  เครื่องมือวัดสำหรับระบบโทรศัพท์เคลื่อนที่ และระบบวิทยุไมโครเวฟ

2.  เครื่องมือวัดสำหรับระบบโครงข่ายใยแก้วนำแสง

3.  เครื่องมือวัดสำหรับโครงข่ายสื่อสารระบบดิจิตอล

4.  เครื่องมือวัดสำหรับตรวจสอบสัญญาณคลื่นความถี่วิทยุ

ยอดขายของบริษัทในแต่ละสายผลิตภัณฑ์ในปี 2548 ถึง 2550 มีดังนี้

+----------------------------------------+---------+---------+---------+
| ผลิตภัณฑ์                                 | ยอดขาย  |         |         |
|                                        | (       |         |         |
|                                        | ล้านบาท) |         |         |
+----------------------------------------+---------+---------+---------+
|                                        | ปี 2548  | ปี 2549  | ปี 2550  |
+----------------------------------------+---------+---------+---------+
|   เครื่องมือวัดใช้สำหรับ ระบบโทรศัพท์เคลื่อนที่    |   22.50 |   19.56 |   20.16 |
|   และระบบวิทยุไมโครเวฟ                   |         |         |         |
+----------------------------------------+---------+---------+---------+
|   เครื่องมือวัดสำหรับระบบโครงข่ายใยแก้วนำแสง  |   5.45  |   13.59 |   2.69  |
+----------------------------------------+---------+---------+---------+
|   เครื่องมือวัดสำหรับโครงข่ายสื่อสารระบบดิจิตอล  |   5.76  |   0.09  |   43.39 |
+----------------------------------------+---------+---------+---------+
|   เครื่องมือวัดสำหรับสัญญาณคลื่นวิทยุ            |   4.90  |   0.49  |   5.80  |
+----------------------------------------+---------+---------+---------+
|   อุปกรณ์อื่นๆ                             |   2.31  |   8.04  |   3.25  |
+----------------------------------------+---------+---------+---------+
| รวม                                    |   40.92 |   41.77 |   75.29 |
+----------------------------------------+---------+---------+---------+

จากตารางข้างต้น พบว่ายอดขายเครื่องมือวัดอุปกรณ์สื่อสารโทรคมนาคมของบริษัทในปี 2550
เพิ่มขึ้นจากปี 2548 และ ปี 2549 อย่างมีนัย
เนื่องจากบริษัทได้ขายเครื่องมือวัดอุปกรณ์สื่อสารโทรคมนาคม NetTest
ชนิดใหม่ซึ่งเป็นเครื่องมือวัดประเภทระบบตรวจสอบสถานะภาพของโครงข่าย
ทำให้ผู้ให้บริการโครงข่ายสามารถทราบถึงประสิทธิภาพและคุณภาพของโครงข่ายตนเองเป็นการให้ข้อมูลแก่ลูกค้าที่ซับซ้อน
และ หลากหลายมากขึ้น ซึ่งเป็นที่พึงพอใจของลูกค้า
อันจะเป็นช่องทางในการขยายตลาดได้มากขึ้นในปีต่อไป

อย่างไรก็ตาม
ธุรกิจเครื่องมือวัดอุปกรณ์สื่อสารโทรคมนาคมของบริษัทถือเป็นธุรกิจที่มีส่วนสนับสนุนในการประมูลงานของธุรกิจจัดหา
ออกแบบ และวางระบบสื่อสารโทรคมนาคม (Telecom System Integration)
โดยทำให้บริษัทสามารถนำเสนอระบบสื่อสารโทรคมนาคมพร้อมทั้งเครื่องมือวัดที่จำเป็นได้ครบถ้วนตามความต้องการของลูกค้า

1.  การตลาดและการแข่งขัน

ในปัจจุบันระบบสื่อสารโทรคมนาคมแบ่งออกเป็น 3 ระบบหลัก ได้แก่ ระบบสื่อสารทางคลื่นวิทยุ
(เช่น ระบบโทรศัพท์เคลื่อนที่ และระบบไมโครเวฟ) ระบบสื่อสารผ่านดาวเทียม
และระบบสื่อสารผ่านเส้นใยแก้วนำแสง
การสื่อสารแต่ละระบบมีพัฒนาการอย่างต่อเนื่องตามปริมาณความต้องการที่เพิ่มมากขึ้นทั้งทางการสื่อสารทางเสียง
ภาพ และข้อมูล ดังนั้น
เครื่องมือวัดอุปกรณ์สื่อสารโทรคมนาคมจึงมีความจำเป็นตั้งแต่กระบวนการวิจัยและพัฒนา
การออกแบบ การติดตั้ง ตลอดจนการตรวจสอบคุณภาพ และการซ่อมแซม บำรุงรักษาระบบ
ประกอบกับภาวะการแข่งขันของบริษัทผู้ให้บริการด้านสื่อสารโทรคมนาคมในปัจจุบันที่เพิ่มสูงขึ้น
ทำให้มีการแข่งขันในการรักษาคุณภาพของระบบการให้บริการ ดังนั้น
จึงมีความจำเป็นที่บริษัทผู้ให้บริการต่างให้ความสำคัญในการลงทุนด้านอุปกรณ์เครื่องมือวัด
และจากการที่ระบบสื่อสารโทรคมนาคมมีพัฒนาการอย่างต่อเนื่อง มีการนำเสนอการให้บริการใหม่ๆ
ออกสู่ตลาดอย่างสม่ำเสมอ ทำให้บริษัทผู้ให้บริการมีความจำเป็นต้องใช้เครื่องมือวัดรุ่นใหม่ๆ
ที่พัฒนาขึ้นมาเพื่อใช้กับระบบสื่อสารดังกล่าว ดังนั้น
คาดว่าแนวโน้มตลาดเครื่องมือวัดยังมีศักยภาพและเติบโตตามธุรกิจสื่อสารและโทรคมนาคมต่อไปในอนาคต

ตลาดเครื่องมือวัดอุปกรณ์สื่อสารโทรคมนาคมในประเทศมีขนาดเล็ก
เป็นตลาดที่มีกลุ่มลูกค้าเฉพาะและมีการแข่งขันกันสูง
สินค้าของผู้ผลิตแต่ละรายจะมีจุดแข็งและจุดอ่อนที่แตกต่างกันไปทั้งด้านการใช้งานและด้านราคา
ทำให้สินค้าแต่ละประเภทมีกลุ่มลูกค้าเป็นของตนเอง
ซึ่งจะมากหรือน้อยขึ้นอยู่กับศักยภาพของสินค้าและปัจจัยด้านการตลาด เช่น ความน่าเชื่อถือต่อสินค้า
ปัจจัยด้านราคา ช่องทางการจัดจำหน่าย หรือความสามารถของทีมวิศวกรฝ่ายขาย
และการส่งเสริมการขาย เป็นต้น

ปัจจุบัน บริษัทผู้จัดจำหน่ายเครื่องมือวัดในประเทศไทย มีประมาณ 10 - 12 ราย
โดยแต่ละรายเป็นตัวแทนจำหน่ายผลิตภัณฑ์อุปกรณ์เครื่องมือวัดของบริษัทผู้ผลิตจากต่างประเทศ
โดยบริษัทผู้ผลิตที่มีสินค้าที่มีลักษณะผลิตภัณฑ์ใกล้เคียงกับบริษัทผู้ผลิต Anritsu
ที่บริษัทเป็นตัวแทนจำหน่าย ได้แก่ บริษัทผู้ผลิตสินค้าภายใต้เครื่องหมายการค้า “Agilent”
จากประเทศสหรัฐอเมริกา (ซึ่งมีสาขาในประเทศไทย)
และบริษัทผู้ผลิตสินค้าภายใต้เครื่องหมายการค้า “Acterna” จากประเทศเยอรมัน
(ซึ่งมีตัวแทนจำหน่ายสินค้าในประเทศไทย) นอกจากนี้
ยังมีบริษัทผู้ผลิตสินค้าที่มีลักษณะผลิตภัณฑ์เพียงบางประเภทที่ใกล้เคียงกับบริษัทผู้ผลิต Anritsu ได้แก่
บริษัทผู้ผลิตภายใต้เครื่องหมายการค้า “Yokogawa” และบริษัทผู้ผลิตภายใต้เครื่องหมายการค้า
“Advantest” จากประเทศญี่ปุ่น และ บริษัทผู้ผลิตภายใต้เครื่องหมายการค้า “Exfo”
จากประเทศแคนาดา เป็นต้น

2.  ช่องทางการจำหน่ายและกลุ่มลูกค้า

ช่องทางหลักในการจำหน่ายสินค้าและให้บริการของบริษัท ได้แก่
การจำหน่ายสินค้าตรงให้แก่กลุ่มลูกค้าที่ใช้เครื่องมือวัดอุปกรณ์สื่อสารโทรคมนาคม
ซึ่งเป็นสินค้าที่มีเทคโนโลยีสูงและมีการเปลี่ยนแปลงที่รวดเร็ว ดังนั้น
ในการทำการตลาดจำเป็นต้องใช้ผู้ที่มีความรู้ความชำนาญเฉพาะสาขา
เพื่อที่จะสามารถนำเสนอผลิตภัณฑ์ที่เหมาะสมกับความต้องการที่แตกต่างกันของลูกค้าแต่ละราย
อีกทั้งยังต้องคำนึงถึงประสิทธิภาพในการทำงานของผลิตภัณฑ์นั้นๆ
ร่วมกับระบบหรือโครงข่ายการให้บริการที่มีอยู่

ทีมวิศวกรฝ่ายขายของบริษัทจะติดต่อกับลูกค้าโดยตรง เพื่อรับทราบและศึกษาความต้องการของลูกค้า
แต่ละราย
จากนั้นทีมวิศวกรฝ่ายขายจะศึกษาและเปรียบเทียบผลิตภัณฑ์ของบริษัทเพื่อนำเสนอทางเลือกของสินค้าที่ดีและเหมาะสมให้ลูกค้าของบริษัท
อีกทั้งบริษัทยังมีช่องทางการจำหน่ายผ่านบริษัทผู้รับเหมา
โดยบริษัทผู้รับเหมาจะแจ้งความจำนงว่าต้องการผลิตภัณฑ์ประเภทใดและให้บริษัททำการเสนอราคาและรายละเอียดของผลิตภัณฑ์แก่ลูกค้าโดยตรง
นอกจากนี้บริษัทยังได้เข้าร่วมโครงการประมูลของภาครัฐและหน่วยงานราชการ
รวมทั้งการเสนอผลิตภัณฑ์ร่วมกับการประมูลงานธุรกิจออกแบบและวางระบบสื่อสารโทรคมนาคม
(Telecom System Integration)

บริษัทมีนโยบายที่จะขยายฐานลูกค้าออกไปสู่ภาคอุตสาหกรรม สถาบันการศึกษา มากยิ่งขึ้น
อีกทั้งยังมีนโยบายที่จะขยายฐานลูกค้าออกต่างจังหวัด นอกจากนี้
บริษัทยังได้ใช้สื่อโฆษณาในวารสารเกี่ยวกับการสื่อสารและโทรคมนาคมต่างๆ อาทิ Telcom
Journal (รายสัปดาห์) เป็นต้น และการส่งหนังสือ “Anritsu News”
เพื่อแนะนำสินค้าหรือเทคโนโลยีใหม่ พร้อมกับรายละเอียดประกอบอื่นๆ ไปยังกลุ่มลูกค้าเป้าหมาย

ลักษณะลูกค้าและกลุ่มลูกค้าเป้าหมาย

กลุ่มลูกค้าหลักของบริษัทที่มีการสั่งซื้อต่อเนื่อง ได้แก่ กลุ่มผู้ดำเนินธุรกิจด้านสื่อสารโทรคมนาคม
ซึ่งจำเป็นต้องใช้อุปกรณ์เครื่องมือวัดเพื่อใช้ในการติดตั้งและซ่อมบำรุงโครงข่ายสื่อสารต่างๆ
(คิดเป็นสัดส่วนรายได้กว่าร้อยละ 95 ของรายได้จากธุรกิจอุปกรณ์เครื่องมือวัดของบริษัท) อาทิ
บริษัทเอกชนที่ได้รับสัมปทานในการประกอบธุรกิจโทรคมนาคม
บริษัทเอกชนที่เข้าไปร่วมประมูลโครงการต่างๆ ของภาครัฐและภาคเอกชน บริษัทผู้รับเหมา เป็นต้น
นอกจากกลุ่มลูกค้าหลักดังกล่าว
บริษัทมีแผนการที่จะขยายฐานลูกค้าไปยังบริษัทเอกชนในภาคอุตสาหกรรม สถาบันการศึกษา
และลูกค้าในส่วนภูมิภาคโดยจะขยายฐานลูกค้าไปยังจังหวัดที่มีหน่วยงานสื่อสารโทรคมนาคมตั้งอยู่

ปัจจุบัน บริษัทมีจำนวนลูกค้า ซึ่งสามารถแบ่งประเภทตามธุรกิจหลักของลูกค้า ได้แก่

1.  บริษัทผู้ให้บริการโทรคมนาคม ทั้งภาครัฐและเอกชน เช่น ทศท. กสท. บริษัท แอดวานซ์
    อินโฟ เซอร์วิส จำกัด (มหาชน) และ บริษัท ทรู มูฟ จำกัด เป็นต้น

2.  บริษัทผู้เข้าการประมูลงานโครงการต่างๆ ของภาครัฐและภาคเอกชน เช่น บริษัท อัลคาเทล
    (ประเทศไทย) จำกัด บริษัท ล็อกซเล่ย์ จำกัด (มหาชน) และบริษัท เอ็นอีซี คอร์ปอเรชั่น
    (ประเทศไทย) จำกัด เป็นต้น

3.  โรงงานอุตสาหกรรมที่มีความจำเป็นต้องใช้เครื่องมือวัด เช่น ผู้ผลิตสายไฟเบอร์ออปติคส์
    หรือผู้ผลิตชิ้นส่วนอุปกรณ์โทรศัพท์มือถือ หรือ อิเล็กทรอนิกส์ที่ใช้เทคโนโลยีชั้นสูงบางประเภท
    เป็นต้น เช่น บริษัท สยามไฟเบอร์ อ๊อพติคส์ จำกัด และ บริษัท โซนีไทย จำกัด เป็นต้น

4.  สถาบันการศึกษาและห้องปฏิบัติการต่างๆ เพื่อใช้ในการเรียนการสอนและวิจัยพัฒนา เช่น
    จุฬาลงกรณ์มหาวิทยาลัย และศูนย์เทคโนโลยีอิเล็กทรอนิคส์และคอมพิวเตอร์แห่งชาติ เป็นต้น

5.  บริษัทผู้รับเหมาและบริษัทผู้รับเหมาช่วง
    ในการติดตั้งงานโครงการสื่อสารและโทรคมนาคมต่างๆ เช่น บริษัท ยูไนเต็ด เทเลคอม
    เซลล์แอนด์ เซอร์วิสเซส จำกัด และ บริษัท เนสิค (ประเทศไทย) จำกัด เป็นต้น

6.  บริษัทหรือหน่วยงานภาครัฐ อื่นๆ ที่มีความจำเป็นต้องใช้เครื่องมือวัด เช่น การไฟฟ้าฝ่ายผลิต
    บริษัทวิทยุการบินแห่งประเทศไทย จำกัด และการรถไฟแห่งประเทศไทย เป็นต้น

กลยุทธ์การแข่งขัน

กลยุทธ์การแข่งขันที่สำคัญ คือ ความน่าเชื่อถือ ชื่อเสียงและคุณสมบัติของผลิตภัณฑ์ โดยบริษัท
Anritsu ถือเป็นหนึ่งในผู้นำด้านอุปกรณ์เครื่องมือวัดที่มีคุณภาพสูง มีสายผลิตภัณฑ์ให้เลือกมาก
ใช้งานง่าย แข็งแรง ทนทาน ราคาเหมาะสม และมีการให้บริการหลังการขายที่ดี
รวมถึงการจัดส่งสินค้าและการให้บริการได้อย่างรวดเร็วและตรงเวลา

สำหรับกลยุทธ์ด้านราคา บริษัทไม่มีนโยบายในการใช้กลยุทธ์การตัดราคา
หากแต่มีนโยบายในการเสนอราคาที่สมเหตุสมผลและมีโอกาสในการแข่งขัน หรือ Competitive
Price
โดยบริษัทมุ่งเน้นในการนำเสนอข้อมูลและรายละเอียดของสินค้าที่เหมาะสมและตรงกับความต้องการของลูกค้าโดยใช้ทีมวิศวกรฝ่ายขายที่มีความรู้ในตัวสินค้าของบริษัท
และให้ความสำคัญในการให้ บริการหลังการขาย (After Sale Service) ที่สะดวก
และรวดเร็วแก่ลูกค้า
รวมถึงการให้ข้อมูลข่าวสารและรายละเอียดของผลิตภัณฑ์แก่กลุ่มลูกค้าและลูกค้าเป้าหมายของบริษัทอย่างสม่ำเสมอ
นอกจากนี้ บริษัทมีนโยบายการสร้างความสัมพันธ์อันดีกับลูกค้าอย่างต่อเนื่อง (Customer
Relationship Management) เพื่อให้ลูกค้าใช้บริการกับบริษัทในระยะยาว

1.  การจัดหาผลิตภัณฑ์

บริษัทเป็นตัวแทนจำหน่ายเครื่องมือวัดอุปกรณ์สื่อสารโทรคมนาคม (Test Equipment) ของบริษัท
Anritsu
ซึ่งเป็นผู้ผลิตอุปกรณ์เครื่องมือวัดรายใหญ่ของประเทศญี่ปุ่นและเป็นบริษัทผู้ผลิตชั้นนำของโลก
บริษัทนำเข้าอุปกรณ์เครื่องมือวัดของบริษัท Anritsu
โดยไม่มีนโยบายสำรองสินค้าเพื่อรอการจำหน่าย
หากแต่บริษัทจะสั่งซื้อเมื่อได้รับคำสั่งซื้อจากลูกค้าแล้ว ระยะเวลาในการส่งสินค้าประมาณ 1 - 3
เดือน ขึ้นอยู่กับแผนการผลิตของบริษัท Anritsu ในช่วงเวลานั้นๆ

2.  งานที่ยังไม่ได้ส่งมอบ

- ไม่มี -

  3.4 ธุรกิจจัดหา ออกแบบ และวางระบบคอมพิวเตอร์ (Computer System Integration)

ธุรกิจจัดหา ออกแบบ
และวางระบบคอมพิวเตอร์เป็นการให้บริการด้านการออกแบบและวางระบบคอมพิวเตอร์
รวมถึงการพัฒนาซอฟต์แวร์ระบบงาน (Application Software)
การให้บริการด้านบำรุงรักษาและจัดจำหน่ายอุปกรณ์คอมพิวเตอร์และอุปกรณ์ต่อพ่วงที่เกี่ยวข้อง ทั้งนี้
สยามเทลเทคจะติดต่อและรับงานจากลูกค้าโดยตรง
ทั้งในลักษณะการร่วมประมูลโครงการของหน่วยงานรัฐวิสาหกิจ หน่วยงานราชการ และบริษัทเอกชน
และ การนำเสนอสินค้า หรือ Solution ใหม่แก่ลูกค้าเป้าหมายโดยตรง

ทั้งนี้ ในการให้บริการวางระบบคอมพิวเตอร์นั้น สยามเทลเทคจะนำเอาซอฟต์แวร์ระบบงาน
(Application Software) ที่ได้มีการพัฒนาแล้วจากบริษัทผู้ผลิตต่างๆ
มาใช้เป็นส่วนประกอบในการวางระบบคอมพิวเตอร์ของลูกค้า เนื่องจากซอฟต์แวร์ระบบงาน
(Application Software) ส่วนใหญ่เป็นการออกแบบที่มุ่งให้ใช้งานได้กับกลุ่มลูกค้าทั่วไป
จึงต้องมีการปรับปรุง ดัดแปลง และพัฒนาโปรแกรมเพิ่มเติม
เพื่อให้สามารถตอบสนองความต้องการเฉพาะของลูกค้าในแต่ละองค์กร
หรือในแต่ละหน่วยงานภายในองค์กร ซึ่งอาจมีความต้องการในการใช้งานที่แตกต่างกันไป
ทำให้ซอฟต์แวร์ระบบงาน (Application Software) เพียงซอฟต์แวร์เดียว
หรือของบริษัทผู้ผลิตรายเดียวอาจไม่สามารถตอบสนองความต้องการได้ทั้งระบบงานหรือของทุกหน่วยงาน
ดังนั้น
หน่วยงานราชการหรือบริษัทเอกชนขนาดใหญ่ที่มีความต้องการการใช้งานคอมพิวเตอร์ที่ซับซ้อนจำเป็นต้องจัดให้มีการประมูลงานเพื่อว่าจ้างบริษัทผู้เชี่ยวชาญภายนอกในการบูรณาการระบบคอมพิวเตอร์
โดยไม่ได้ใช้วิธีการสั่งซื้อซอฟต์แวร์ระบบงาน (Application Software)
โดยตรงจากบริษัทผู้ผลิตรายใดรายหนึ่ง
จึงถือว่าเป็นช่องทางและข้อได้เปรียบในการดำเนินธุรกิจของสยามเทลเทค
ที่สามารถให้บริการในส่วนนี้ได้

3.  ลักษณะผลิตภัณฑ์หรือบริการ

ในการวางระบบคอมพิวเตอร์ บริษัทต้องศึกษาความต้องการของลูกค้า และนำเสนอสินค้า หรือ
Solution
ที่เหมาะสมให้แก่ลูกค้า ทั้งนี้ในกระบวนการส่งมอบ Solution ดังกล่าว
จะประกอบด้วยขั้นตอนการจัดหา Solution ทั้งในลักษณะซอฟต์แวร์สำเร็จรูป
หรือการพัฒนาซอฟต์แวร์ระบบงานใหม่ (Application Software)
การจัดหาอุปกรณ์คอมพิวเตอร์และอุปกรณ์ต่อพ่วงต่างๆ
ตลอดจนการติดตั้งและทดสอบการใช้งานของระบบงาน
โดยมีระยะเวลาในการดำเนินการแต่ละโครงการอยู่ระหว่าง 6 เดือน ถึง 2 ปี นอกจากนี้
ยังมีการบริการหลังการขาย ได้แก่ การฝึกอบรม การดูแลบำรุงรักษา เป็นต้น
บุคลากรของสยามเทลเทค ประกอบด้วยส่วนงานขาย ส่วนงานบริการและพัฒนาซอฟต์แวร์
ซึ่งจะประกอบด้วย นักวิเคราะห์ธุรกิจ (Business Analyst) นักวิเคราะห์ระบบ (System
Analyst) นักเขียนโปรแกรม (Programmer) วิศวกรระบบ (System Engineer)
และช่างเทคนิค บุคลากรเหล่านี้ล้วนเป็นผู้ที่มีความรู้ ความสามารถ ประสบการณ์
และความเชี่ยวชาญเฉพาะด้าน ซึ่งสามารถนำเสนอ Solution
ที่ตอบสนองความต้องการและเพิ่มประสิทธิภาพในการปฏิบัติงานของลูกค้า

ที่ผ่านมาลูกค้าของสยามเทลเทคเป็นหน่วยงานรัฐบาล รัฐวิสาหกิจ
หรือบริษัทเอกชนที่เกิดจากการแปรรูปจากรัฐวิสาหกิจ โดยในปี 2550 ลูกค้ารายใหญ่ ได้แก่
ทีทีแอนด์ที ซึ่งคิดเป็นสัดส่วนรายได้ร้อยละ 37.02
ของรายได้จากการขายและบริการของสยามเทลเทค ทั้งนี้ ปี 2550
ส่วนใหญ่สยามเทลเทคจะได้รับงานจากการเข้าร่วมประมูลงาน โดยในปี 2549 และ 2550
กว่าร้อยละ 99.80 และร้อยละ 83.41 ของรายได้รวมของสยามเทลเทคมาจากลูกค้าหลัก 5 ราย
โดยผ่านช่องทางการประมูลงาน ทั้งนี้ เงื่อนไขในการประมูลงานทั่วไป
สยามเทลเทคจำเป็นต้องมีหนังสือค้ำประกันการเสนอราคาโครงการ (Bid Bond)
มูลค่าประมาณร้อยละ 5 ของงบประมาณโครงการในวันประมูล และหนังสือค้ำประกันสัญญา
(Performance Bond) อีกร้อยละ 5-10 ของมูลค่าโครงการ (โดยประมาณ)
ในวันที่ได้ลงนามในสัญญา

ปัจจุบัน สยามเทลเทคมีความชำนาญในกลุ่มอุตสาหกรรมโทรคมนาคม และสาธารณูปโภค
โดยสามารถจำแนกตามระบบงานหลักเป็น 3 ระบบงาน ได้แก่

1.  ระบบการสนับสนุนการให้บริการลูกค้า (Customer Care)
    เป็นระบบที่ครอบคลุมกระบวนการที่เกี่ยวข้องกับการบริการลูกค้าประกอบด้วยระบบย่อย เช่น
    ระบบการเปิดเลขหมายโทรศัพท์ (Service Activation) ระบบการออกใบแจ้งหนี้
    (Billing System) และระบบการจัดเก็บเงิน (Payment System) เป็นต้น

2.  ระบบการวิเคราะห์ข้อมูลทางธุรกิจ เช่น ระบบคลังข้อมูล (Data Warehouse)
    ซึ่งใช้งานร่วมกับระบบข้อมูลเพื่อการตัดสินใจทางธุรกิจ (Business Intelligence) อาทิ
    การพัฒนา Application
    เพื่อการจัดเก็บข้อมูลลูกค้าของธนาคารพาณิชย์และการนำข้อมูลมาวิเคราะห์เพื่อใช้วางแผนในการทำการตลาด
    หรือวางแผนในการออกผลิตภัณฑ์ใหม่

3.  ระบบการวางแผนและจัดการทรัพยากรภายในองค์กร (Enterprise Resource
    Planning) ซึ่งเป็นระบบสนับสนุนการดำเนินงานภายในองค์กร (Back Office)
    ให้เกิดประสิทธิภาพสูงสุด เช่น ระบบบัญชี ระบบการบริหารสินค้าคงคลัง เป็นต้น

ตัวอย่างโครงการที่สำคัยได้ในช่วงปี 2545 ถึงปัจจุบันมีดังนี้

+---------------+-------------------------------+--------+------------+
| บริษัท /        | ชื่อโครงการ                     | ช่วงระย | มูลค่า       |
| หน่วยงาน       |                               | ะเวลาโ | ของโครงการ |
|               |                               | ครงการ |            |
|               |                               |        | (ล้านบาท)   |
+===============+===============================+========+============+
| ทีทีแอนด์ที       |   โ                           | 254    | 893.78 หรือ |
|               | ครงการระบบบริการลูกค้าและใบแจ้งหนี้ | 7-2551 | มูลค่า 22.83 |
|               |   (Customer Care & Billing    |        | ล้านเหรียญ   |
|               |   System)                     |        |            |
+---------------+-------------------------------+--------+------------+
| ทีทีแอนด์ที       |   โครงการ Software            | 254    | 12 .00     |
|               |   Maintenance ระบบ Customer   | 7-2549 |            |
|               |   Service System              |        |            |
+---------------+-------------------------------+--------+------------+
| ทีทีแอนด์ที       |   ซื้อขายอุปกร                   | 2550   | 23.54      |
| ซับสไครเบอร์    | ณ์ระบบพื้นฐานอาคารปฏิบัติการโครงการ |        |            |
| แอนด์          |   IDC                         |        |            |
| เซอร์วิสเซส     |                               |        |            |
+---------------+-------------------------------+--------+------------+
| กสท           |   ระบบค                       | 254    | 44.78      |
|               | ลังข้อมูลบริการโทรศัพท์ระหว่างประเทศ | 5-2548 |            |
+---------------+-------------------------------+--------+------------+
| กสท           |   บำรุงรักษาและซ่อมแซมแก้ไขอุปกรณ์  | 254    | 24.84      |
|               |   Hardware ระบบ TBOSS         | 6-2550 |            |
+---------------+-------------------------------+--------+------------+
| กสท           |   บำรุงรักษาและปรับปรุงแก้ไข       | 254    | 30.49      |
|               | โปรแกรมคอมพิวเตอร์สำเร็จรูประบบปฏ | 7-2550 |            |
|               | ิบัติการสนับสนุนธุรกิจบริการโทรคมนาคม |        |            |
+---------------+-------------------------------+--------+------------+
| กสท           |   บำรุง                        | 255    | 15.81      |
|               | รักษาซ่อมแซมแก้ไขและปรับปรุงระบบปฏ | 0-2551 |            |
|               | ิบัติการสนับสนุนธุรกิจบริการโทรคมนาคม |        |            |
|               |   (TBOSS) 2 รายการ            |        |            |
+---------------+-------------------------------+--------+------------+
| ทีโอที          |   บำรุงรักษาซอฟต์แวร์ระบบงาน      | 254    | 17.29      |
|               |   (Application Software)      | 7-2550 |            |
|               |   ของระบบบริการสอบถามเลขหมาย   |        |            |
+---------------+-------------------------------+--------+------------+
| ทีโอที          |   โครงการจัดซื้อเครื่องพิมพ์ DOT     | 254    | 12.99      |
|               |   Matrix                      | 5-2546 |            |
|               |   สำหรับเครื่องรับเงินสดอิเล็กทรอนิคส์ |        |            |
+---------------+-------------------------------+--------+------------+
| กรุงเทพมหานคร  | จัดซื้อและติด                     | 254    | 10.07      |
|               | ตั้งระบบให้บริการแบบจุดเดียวเบ็ดเสร็จ | 6-2548 |            |
|               | ตามสำนักงานเขตต่างๆ เช่น เขตดุสิต  |        |            |
|               | เขตพระโขนง เป็นต้น              |        |            |
+---------------+-------------------------------+--------+------------+
| กรุงเทพมหานคร  |   จัดหาและปร                   | 254    | 81.78      |
|               | ับปรุงระบบคอมพิวเตอร์และอุปกรณ์ประก | 7-2549 |            |
|               | อบพัฒนาระบบงานตามโครงการจัดระบบ |        |            |
|               | ข้อมูลและข่ายงานระบบคอมพิวเตอร์ของ |        |            |
|               |   กทม.                        |        |            |
+---------------+-------------------------------+--------+------------+
| ธนาคารออมสิน   |                               | 254    | 51.16      |
|               | โครงการจัดทำระบบคลังข้อมูลและบำรุง | 5-2552 |            |
|               | รักษาคลังข้อมูลของลูกค้าธนาคารออมสิน |        |            |
+---------------+-------------------------------+--------+------------+
| ธนาคารออมสิน   |   โครงการจัดซื้อ Disk Storage    | 2548   | 18.80      |
|               |   Management System           |        |            |
|               |   สำหรับ                       |        |            |
|               | การบริหารและจัดการระบบจัดเก็บข้อมูล |        |            |
+---------------+-------------------------------+--------+------------+
| ธนาคารออมสิน   |   จัดซื้อเครื่องคอมพิวเตอร์แ         | 255    | 21.50      |
|               | ละอุปกรณ์สำหรับระบบคลังข้อมูลธนาคาร | 0-2551 |            |
+---------------+-------------------------------+--------+------------+
| การรถไ        |   โครงการระบบสารสน            | 254    | 7.12       |
| ฟแห่งประเทศไทย | เทศเกี่ยวกับระบบงานบัญชีสินทรัพย์ถาวร | 5-2550 |            |
|               |   (the Backbone System)       |        |            |
|               |   แล                          |        |            |
|               | ะบำรุงรักษาระบบงานบัญชีสินทรัพย์ถาวร |        |            |
+---------------+-------------------------------+--------+------------+
| มหาวิทยาลัย     |   ติดตั้งระบบเทคโนโลยีสารสนเทศ 9  | 255    | 7.65       |
| ราชภัฎสวนสุนันทา |   โครงการ                     | 0-2553 |            |
+---------------+-------------------------------+--------+------------+
| บริษัท          |   เช่าเครื่องคอมพิวเตอร์ จำนวน 60  | 255    | 1.73       |
| จัดการและ      |   เครื่อง                       | 0-2553 |            |
| พัฒนาทรัพยากรน้ำ |                               |        |            |
| ภาคตะวันออก    |                               |        |            |
| จำกัด (มหาชน)  |                               |        |            |
+---------------+-------------------------------+--------+------------+

นอกจากงานวางระบบคอมพิวเตอร์และการพัฒนาซอฟต์แวร์ระบบงาน (Application Software)
ซึ่งแบ่งเป็นการพัฒนาซอฟต์แวร์ขึ้นมาใหม่และ/หรือการปรับปรุง (Customise)
ซอฟต์แวร์สำเร็จรูปให้ตรงกับความต้องการของลูกค้าแต่ละรายบริษัทยังให้บริการในด้านอื่นๆ
แบ่งออกเป็น

1. การให้บริการบำรุงรักษา (Maintenance Service) ระบบคอมพิวเตอร์
ทั้งในด้านซอฟต์แวร์ระบบ (System Software) และซอฟต์แวร์ระบบงาน (Application
Software) รวมถึง Hardware
โดยส่วนมากจะเป็นการให้บริการต่อเนื่องแก่ลูกค้าที่ระยะเวลารับประกันตามสัญญาว่าจ้างวางระบบสิ้นสุดลง
โดยทั่วไปบริษัทมีช่วงระยะเวลาการรับประกันระบบงานระหว่าง 1 ถึง 2 ปี
ซึ่งสัญญาบำรุงรักษาโดยทั่วไปจะมีระยะเวลาการให้บริการเป็นรายปี ทั้งนี้
ขึ้นกับความต้องการของลูกค้า

2.  การจัดหาอุปกรณ์คอมพิวเตอร์และโปรแกรมซอฟต์แวร์ต่างๆ ตามความต้องการของลูกค้า
    ปัจจุบัน บริษัทได้เป็นหนึ่งในตัวแทนจำหน่ายสินค้าซอฟต์แวร์ของ WebMethods
    ประเทศสหรัฐอเมริกา ซึ่งเป็นซอฟต์แวร์ที่ทำหน้าที่เป็น Integration Platform
    สำหรับระบบงานแอพพลิเคชั่นต่างๆ (Enterprise Application Integration)
    โดยสัญญาแต่งตั้งตัวแทนจำหน่ายสิ้นสุดวันที่ 31 มีนาคม 2550

    1.  การตลาดและการแข่งขัน

ปัจจุบันปริมาณความต้องการในการใช้งานและการพัฒนาระบบเทคโนโลยีสารสนเทศในประเทศมีการขยายตัวอย่างต่อเนื่อง
อันเป็นผลจากนโยบายของรัฐบาลที่ส่งเสริมให้มีการนำระบบเทคโนโลยีสารสนเทศมาใช้ในหน่วยงานของรัฐและบริษัทเอกชนเพื่อให้การทำงานมีประสิทธิภาพได้มาตรฐานและทัดเทียมกับนานาประเทศ
ประกอบกับความก้าวหน้าในด้านเทคโนโลยีสารสนเทศ
ทำให้เกิดความต้องการในการวางระบบคอมพิวเตอร์และการพัฒนาซอฟต์แวร์ระบบงานต่างๆ
เพิ่มมากขึ้น และทำให้จำนวนผู้ประกอบการเพิ่มสูงขึ้น ส่งผลให้การแข่งขันเพิ่มความรุนแรง
โดยบริษัทผู้ประกอบการต่างนำกลยุทธ์ทางด้านเทคนิค
ด้านการให้บริการ และด้านราคามาใช้ในการแข่งขันเพิ่มมากขึ้น
โดยเฉพาะการประมูลโครงการของภาครัฐ จะเห็นได้จากที่ผ่านมา
ผู้ชนะการประมูลส่วนใหญ่จะเป็นผู้ที่ใช้กลยุทธ์ด้านราคาเป็นหลัก

จากภาวะการแข่งขันดังกล่าว
ทำให้โอกาสในการชนะการประมูลและอัตรากำไรขั้นต้นของแต่ละโครงการลดน้อยลง อย่างไรก็ตาม
บริษัทเชื่อมั่นว่าบริษัทมีข้อได้เปรียบคู่แข่งในด้านการบริหารจัดการโครงการที่ดี
มีบุคลากรที่มีความรู้ความชำนาญเฉพาะทาง
รวมถึงประวัติการทำงานและความสัมพันธ์ที่ดีกับลูกค้าของบริษัท ซึ่งในกรณีโครงการขนาดใหญ่นั้น
ลูกค้าจะให้ความสำคัญกับความสามารถดังกล่าว สำหรับคู่แข่งสำคัญในตลาด ได้แก่ บมจ.
อินเตอร์เนชั่นแนล รีเสริช คอร์ปอเรชั่น (IRCP) บมจ. เอ็ม เอฟ อี ซี (MFEC) บมจ.
แอ็ดวานซ์ อินฟอร์เมชั่น เทคโนโลยี (AIT) บมจ. ล๊อกซเล่ย์ (LOXLEY) และ บริษัท ซี ดี จี
กรุ๊ป เป็นต้น

2.  ช่องทางการจำหน่ายและกลุ่มลูกค้า

ช่องทางการจำหน่ายของสยามเทลเทค แบ่งออกเป็นการเข้าร่วมประมูลโครงการและการนำเสนอ
Solution แก่ลูกค้าเป้าหมายโดยตรง ที่ผ่านมา ในโครงการประมูลงานแต่ละครั้ง
จะมีบริษัทผู้ประกอบการเข้าร่วมประมูลประมาณ 3 - 5 ราย
ทั้งนี้ขึ้นกับประเภทของระบบงานและขนาดของโครงการ
โดยบริษัทมีนโยบายที่จะประมูลงานโดยตรงทั้งหมด
เว้นในบางกรณีที่จำเป็นต้องประมูลงานร่วมกับบริษัทอื่น ในลักษณะของธุรกิจค้าร่วม เช่น
โครงการระบบบริการลูกค้าและใบแจ้งหนี้ ซึ่งร่วมกับ Convergys Information Management
Group Inc. และงานรับจ้างเหมาติดตั้งอุปกรณ์ตามโครงการขยายโครงข่ายอัจฉริยะ
ซึ่งประมูลร่วมกับ จัสมิน เทเลคอม เป็นต้น

ลักษณะการได้งานของบริษัท แบ่งได้เป็น 2 ลักษณะ ดังนี้

1. การเข้าร่วมประมูลโครงการ

บริษัทจะพิจารณาเข้าร่วมประมูลงานทั้งในลักษณะการจัดหาพิเศษ หรือ การเปิดประมูลงานทั่วไป
ทั้งนี้ ขึ้นอยู่กับเนื้อหา ความเชี่ยวชาญ
และผลการประเมินความสามารถในการบริหารและส่งมอบงานนั้นๆ
โดยบริษัทจะมีการศึกษาทั้งในด้านเทคนิคและด้านผลตอบแทนจากการบริหารโครงการนั้นๆ
รวมถึงแหล่งเงินทุนในการดำเนินการ ก่อนการยื่นประมูลงานแต่ละครั้ง

2. การนำเสนอ Solution แก่ลูกค้าเป้าหมายโดยตรง

ขั้นตอนการทำงานโดยรวม แบ่งได้ดังนี้

1.  ศึกษาลักษณะธุรกิจ ความต้องการหรือปัญหาของลูกค้า
    รวมถึงผลกระทบที่อาจเกิดขึ้นจากสภาวะแวดล้อมที่เปลี่ยนแปลงไป
    โดยทีมงานจะศึกษาความเป็นไปได้ทางเทคนิคและอุปกรณ์
    ตลอดจนแนวทางการปฏิบัติและระยะเวลาที่ใช้ในการดำเนินงาน

2.  ออกแบบผลิตภัณฑ์โดยทีมงานวิศวกรคอมพิวเตอร์
    รวมถึงการพิจารณาจัดหาสินค้าหรือซอฟต์แวร์ที่มีความเหมาะสมและสามารถตอบสนองความต้องการของลูกค้าแต่ละราย
    โดยเลือกพิจารณาจากบริษัทผู้ผลิตที่มีความเชี่ยวชาญ และนำเสนอ Solution แก่ลูกค้า

3.  ภายหลังได้รับการว่าจ้าง บริษัทพัฒนาซอฟต์แวร์ระบบงาน จัดหาอุปกรณ์ ติดตั้ง
    ทดสอบการทำงานทั้งด้าน Hardware และ Software
    โดยมีการฝึกอบรมการใช้งานให้แก่ลูกค้า

4.  บริษัทมีระยะเวลารับประกันสินค้า โดยทีมงานบริการของบริษัทจะให้ความช่วยเหลือ แก้ปัญหา
    ตอบข้อสงสัย (Help Desk) แก่ลูกค้า เพื่อให้ลูกค้าเกิดความมั่นใจในสินค้าและบริการ
    ซึ่งการให้บริการดังกล่าวเป็นปัจจัยสำคัญที่จะช่วยในการตัดสินใจของลูกค้าในการทำสัญญาว่าจ้างบริษัทในการให้บริการบำรุงรักษาต่อไป
    ภายหลังจากหมดระยะเวลารับประกัน

ลักษณะลูกค้าและกลุ่มลูกค้าเป้าหมาย

ลูกค้าหลักของบริษัท ได้แก่ หน่วยงานราชการ หน่วยงานรัฐวิสาหกิจ
บริษัทเอกชนที่เกิดจากการแปรรูปจากรัฐวิสาหกิจ และบริษัทเอกชนขนาดใหญ่
ในแต่ละปีลูกค้าหลักของบริษัทจะแตกต่างกันไปตามโครงการที่บริษัทประมูลงานได้

ทั้งนี้ ลูกค้าหลักของบริษัท ในระยะเวลา 3 ปีที่ผ่านมา ได้แก่

  ---------------------------- -------- ------- -------- -------- -------- --------
  ลูกค้าหลัก                      ปี 2548           ปี 2549            ปี 2550   

                               ล้านบาท   %       ล้านบาท   %        ล้านบาท   %

  1. ทีทีแอนด์ที                   511.77   92.23   296.97   81.40    61.65    37.02

  2. กสท                       13.32    2.40    24.84    6.81     21.66    13.01

  3. กรุงเทพมหานคร              2.93     0.53    33.27    9.12     17.64    10.59

  4. ธนาคารออมสิน               23.02    4.15    4.87     1.33     6.81     4.09

  5. ทีโอที                      2.21     0.40    4.15     1.14     11.48    6.89

  8. อื่นๆ อาทิ การรถไฟฯ,         1.67     0.30    0.72     0.20     47.29    28.40
  การประปานครหลวง เป็นต้น                                                    

  รวม                          554.92   100     364.82   100.00   166.53   100.00
  ---------------------------- -------- ------- -------- -------- -------- --------

กลยุทธ์การแข่งขัน

กลยุทธ์การแข่งขันของธุรกิจงานการออกแบบและวางระบบคอมพิวเตอร์มีลักษณะเช่นเดียวกับธุรกิจงานวางระบบโครงการสื่อสารโทรคมนาคมซึ่งอยู่ในข้อ
3.1.3 เรื่องกลยุทธ์การแข่งขัน

1.  การจัดหาผลิตภัณฑ์และให้บริการ

การบริหารโครงการให้ประสบผลสำเร็จทั้งในด้านคุณภาพและอัตราผลตอบแทนต่อโครงการถือเป็นเป้าหมายสำคัญในการดำเนินงานบริษัท
ปัจจัยสำคัญต่อการบริหารโครงการ แบ่งออกเป็น 2 ประเภท ได้แก่

1.  บุคลากรที่มีความรู้ ความสามารถ ทั้งในด้านวิศวกรคอมพิวเตอร์ นักวิเคราะห์ธุรกิจ
    (Business Analyst) นักวิเคราะห์ระบบ (System Analyst) และนักเขียนโปรแกรม
    (Programmer) วิศวกรระบบ (System Engineer) และช่างเทคนิค ดังนั้น
    เพื่อให้บริษัทสามารถจัดการทรัพยากรบุคคลที่มีอยู่ได้อย่างมีประสิทธิภาพ
    บริษัทจึงได้จัดแบ่งบุคลากรตามสาขาความรู้ ความสามารถ
    และประสบการณ์ทำงานในแต่ละระดับความสามารถ เพื่อรับผิดชอบในงานที่เหมาะสม โดย ณ
    วันที่ 31 ธันวาคม 2550
    บริษัทมีบุคลากรด้านเทคนิคในส่วนปฏิบัติงานและในส่วนการตลาดทั้งสิ้น 134 คน อย่างไรก็ตาม
    นอกเหนือจากบุคลากรด้านเทคนิคที่กล่าวข้างต้น บริษัทยังจำเป็นต้องพึ่งพิงบุคลากรส่วนสนับสนุน
    อาทิ ส่วนงานบัญชีและการเงิน เป็นต้น

2.  การจัดหาซอฟต์แวร์ อุปกรณ์คอมพิวเตอร์และอุปกรณ์ต่อพ่วงต่างๆ
    ในการดำเนินงานที่เหมาะสมและสอดคล้องกับความต้องการของลูกค้าในต้นทุนที่เหมาะสม
    ถือเป็นปัจจัยที่สำคัญต่อผลสำเร็จของโครงการ ปัจจุบันบริษัทมีช่องทางจัดหาผลิตภัณฑ์ ดังนี้

1. บริษัทผู้ผลิตในต่างประเทศ เช่น Convergys, Mahindra-British Telecom, Clarity
Service Pty และ WebMethods เป็นต้น

2. สาขาบริษัทผู้ผลิตในประเทศไทย เช่น Oracle, HP, Cisco Systems เป็นต้น

3. ตัวแทนจำหน่ายสินค้าด้านคอมพิวเตอร์ทั่วไป เช่น บริษัท เดอะแวลลูซิสเต็มส์ จำกัด บริษัท
เอสวีโอเอ จำกัด (มหาชน) เป็นต้น

ทั้งนี้ ในการจัดซื้อวัตถุดิบของบริษัทในแต่ละปีแตกต่างกันไปตามโครงการที่บริษัทประมูลได้ ดังนั้น
ที่ผ่านมา บริษัทมีการสั่งซื้อจากบริษัทผู้ผลิตหรือตัวแทนจำหน่ายหลากหลาย โดยในปี 2547
บริษัทชนะการประมูลโครงการระบบบริการลูกค้าและใบแจ้งหนี้ (Customer Care & Billing
System) ของ ทีทีแอนด์ที มูลค่าโครงการ 26 ล้านเหรียญสหรัฐ คิดเป็นรายได้ของสยาม
เทลเทค เท่ากับ 22.83 ล้านเหรียญสหรัฐ ซึ่งบริษัทได้จัดซื้อเครื่องพิมพ์ จากบริษัท ล็อกซ์เล่ย์
จำกัด (มหาชน) มูลค่า 60.34 ล้านบาท หรือร้อยละ 35.61 ของยอดซื้อทั้งหมดในปี 2547
และจัดซื้อระบบงาน Site Preparation และระบบคอมพิวเตอร์จาก บริษัท โปรเฟสชั่นนัล
คอมพิวเตอร์ จำกัด มูลค่า 133.40 ล้านบาท หรือร้อยละ 34.90 ของยอดซื้อทั้งหมดในปี 2548

สำหรับนโยบายในการสั่งซื้อสินค้า บริษัทไม่มีนโยบายในการสั่งซื้อล่วงหน้า
บริษัทจะสั่งซื้อวัตถุดิบตามรายละเอียดการดำเนินงานของแต่ละโครงการ
ซึ่งจะแตกต่างกันไปตามลักษณะและเงื่อนไขโครงการ

ทั้งนี้ ในระหว่างปี 2548 ถึงปี 2550 มูลค่าและสัดส่วนการจัดซื้ออุปกรณ์คอมพิวเตอร์ ซอฟต์แวร์
และอุปกรณ์ต่อพ่วง รวมถึงการ Subcontract งานในส่วนที่บริษัทไม่มีความชำนาญ ได้ดังนี้

  ----------------- -------- -------- -------- -------- -------- ---------
  การจัดซื้อ           ปี 2548            ปี 2549            ปี 2550   

                    ล้านบาท   %        ล้านบาท   %        ล้านบาท   %

  ในประเทศ          299.88   78.47    78.92    72.60    118.94   98.84

  ต่างประเทศ         29.78    21.53    29.78    27.40    1.40     1.16

  รวม               382.16   100.00   108.70   100.00   120.34   100.00
  ----------------- -------- -------- -------- -------- -------- ---------

ในการสั่งซื้อวัตถุดิบหรืออุปกรณ์ต่างๆ หรือการ Sub Contract ในอัตราเงินสกุลต่างประเทศ
สำหรับโครงการระบบบริการลูกค้าและใบแจ้งหนี้
สยามเทลเทคจะได้รับชำระเงินตามส่วนงานที่ส่งมอบโดยชำระเป็นเงินบาท
โดยใช้อัตราแลกเปลี่ยนอ้างอิงของธนาคารกสิกรไทยในช่วงระยะเวลา 15
วันก่อนการชำระเงินในแต่ละงวด อัตราแลกเปลี่ยนอาจผันผวนตลอดอายุโครงการ
ทั้งนี้สยามเทลเทคมีนโยบายการบริหารความเสี่ยงจากอัตราแลกเปลี่ยน ดังนี้
การบริหารความเสี่ยงในลักษณะของ Back to Back กับบริษัทผู้ผลิตในประเทศ อาทิ
บริษัทล็อกซ์เล่ย์ จำกัด (มหาชน) และ บริษัท โปรเฟสชั่นนัล คอมพิวเตอร์ จำกัด

1.  งานที่อยู่ระหว่างดำเนินการ

ณ วันที่ 31 ธันวาคม 2550 บริษัทมีโครงการที่ยังไม่ได้ส่งมอบจำนวน 22 โครงการ
โดยมีรายได้ค่าบริการ
คงค้างจำนวนประมาณ 160.60 ล้านบาท,
มีสัญญาให้บริการบำรุงรักษาระบบคอมพิวเตอร์ระหว่างดำเนินการอีก 12 โครงการ
โดยรายได้ค่าบริการคงค้างจำนวน 32.87 ล้านบาท
และมีสัญญาเช่าอุปกรณ์คอมพิวเตอร์ระหว่างดำเนินการอีก 3 โครงการ
โดยมีรายได้ค่าบริการคงค้างจำนวน 4.26 ล้านบาท

+------------+---------------------------+----------+------+---------+
| ชื่อลูกค้า     | ชื่อโครงการ                 | มูลค      | มูล   | วันค     |
|            |                           | ่าโครงการ | ค่าคง | รบกำหนด |
|            |                           |          | ค้างส | วันส่งมอบ |
|            |                           | (ล้านบาท) | ่งมอบ |         |
|            |                           |          | (ล้าน |         |
|            |                           |          | บาท) |         |
+============+===========================+==========+======+=========+
| 1.         | 1.งานบำรุงรักษาระบบบาทเนต 2 | 0.16     | 0    | 01/2551 |
| ธ          |                           |          | .003 |         |
| นาคารออมสิน |                           |          |      |         |
+------------+---------------------------+----------+------+---------+
|            | 2.                        | 0.14     | 0.03 | 01/2552 |
|            | งานบำรุงรักษาครุภัณฑ์คอมพิวเตอร์ |          |      |         |
+------------+---------------------------+----------+------+---------+
|            | 3.                        | 11.72    | 2.87 | 04/2552 |
|            | งานจ้างบำรุงรักษาระบบคลังข้อมูล |          |      |         |
+------------+---------------------------+----------+------+---------+
|            | 4.งานจ้างบำรุงรักษา Disk     | 0.90     | 0.43 | 11/2552 |
|            | Storage                   |          |      |         |
|            |                           | 0.54     | 0.28 | 12/2552 |
|            | 5.งานจ้างบ                 |          |      |         |
|            | ำรุงรักษาและซ่อมแซมแก้ไขเครื่อง | 4.77     | 3.45 | 09/2553 |
|            |                           |          |      |         |
|            | อ่าน Barcode               | 21.50    | 2    | 02/2551 |
|            |                           |          | 1.50 |         |
|            | 6.                        |          |      |         |
|            | งานจ้างบำรุ่งรักษาDiskStorage |          |      |         |
|            | Management                |          |      |         |
|            |                           |          |      |         |
|            | System                    |          |      |         |
|            |                           |          |      |         |
|            | 7.จัดซื้อเคร                 |          |      |         |
|            | ื่องคอมฯและอุปกรณ์ระบบคลังข้อมูล |          |      |         |
|            |                           |          |      |         |
|            | ธนาคาร                    |          |      |         |
+------------+---------------------------+----------+------+---------+
| 2. ทีโอที    | 1.งานจ้างบำรุงรักษาซอฟแวร์    | 8.30     | 6.92 | 12/2551 |
|            | ของระบบสอบถามเลขหมาย DAS  |          |      |         |
+------------+---------------------------+----------+------+---------+
| 3. ทีทีแอนด์ที | 1.โครงก                   | 893.78*  | 8    | 12      |
|            | ารระบบบริการลูกค้าและใบแจ้งหนี้ |          | 3.29 | /2550** |
|            |                           | 0.30     |      |         |
|            | 2.Router Manitenance      |          | 0.07 | 03/2551 |
|            | Service ปีที่ 4              |          |      |         |
+------------+---------------------------+----------+------+---------+
|            | 3.Maintenance KODAK       | 5.35     | 1.78 | 05/2551 |
|            | Printer ปีที่ 1              |          |      |         |
+------------+---------------------------+----------+------+---------+
| 4. กสท.    | 1.เช่าอุปกรณ์คอมพิวเตอร์       | 0.50     | 0.32 | 11/2552 |
+------------+---------------------------+----------+------+---------+
|            | 2.เช่าคอมพิวเตอร์100ชุด 3ปี    | 2.66     | 2.31 | 08/2553 |
|            |                           |          |      |         |
|            | 3.จ้างซ่อ                   | 15.81    | 1    | 12/2551 |
|            | มแซมแก้ไขและปรับปรุงระบบปฏิบติ |          | 2.02 |         |
|            |                           | 1.00     |      | 12/2    |
|            | การ โทรคมนาคม (TBOSS) 2   |          | 1.00 | 550**** |
|            | รายการ                    | 9.84     |      |         |
|            |                           |          | 9.84 | 09/2551 |
|            | 4.                        | 3.45     |      |         |
|            | ซื้อซอฟท์แวร์ป้องกันและกำจัดไวรัส |          | 3.45 | 04/2551 |
|            |                           | 0.78     |      |         |
|            | คอมพิวเตอร์                 |          | 0.78 | 12/2551 |
|            |                           |          |      |         |
|            | 5.จ้างท                    |          |      |         |
|            | ำแผนบริการจัดการให้บริการระบบ |          |      |         |
|            | IT                        |          |      |         |
|            |                           |          |      |         |
|            | 6.ซื้อ Server และ Software  |          |      |         |
|            |                           |          |      |         |
|            | 7.                        |          |      |         |
|            | จ้างบำรุงรักษาซ่อมแซมแก้ไขระบบ |          |      |         |
|            | High Speed Backup         |          |      |         |
+------------+---------------------------+----------+------+---------+
| 5.บ        | 1.เช่าเครื่องคอมพิวเตอร์ จำนวน | 1.73     | 1.63 | 10/2553 |
| มจ.จัดการแล | 60 เครื่อง                  |          |      |         |
| ะทรัพยากรน้ำ |                           |          |      |         |
| ภาคตะวันออก |                           |          |      |         |
+------------+---------------------------+----------+------+---------+
| 5. กทม.    | 1.ติดตั้งเครื่องคอมพิวเตอร์      | 2.80     | 2.80 | 01/2551 |
|            | อุปกรณ์การ                  |          |      |         |
|            |                           | 5.65     | 4.24 | 09/2551 |
|            | ประมวลผลระบบคอมพิวเตอร์     |          |      |         |
|            | (Notebook 60 เครื่อง)       | 1.59     | 1.59 | 12/2    |
|            |                           |          |      | 550**** |
|            | 2.บำรุงร                   |          |      |         |
|            | ะบบคอมฯและอุปกรณ์จัดระบบข้อมูล |          |      |         |
|            |                           |          |      |         |
|            | และข่ายงาน(MIS2)           |          |      |         |
|            |                           |          |      |         |
|            | 3.ซื้อครุภัณฑ์คอมฯ 6 รายการ    |          |      |         |
+------------+---------------------------+----------+------+---------+
|            | รวม                       | 993.27   | 16   |         |
|            |                           |          | 0.60 |         |
+------------+---------------------------+----------+------+---------+

* มูลค่าโครงการเฉพาะส่วนงานของ สยามเทลเทค

**
ปัจจุบันเนื่องจากมีการปรับเปลี่ยนความต้องการของลูกค้าทำให้ระยะเวลาการส่งมอบโครงการต้องเลื่อนออกไปจากแผนงานที่กำหนดไว้เดิม
โดยคาดว่าจะสามารถส่งมอบงานได้ใน ปี 2551

**** ปัจจุบันส่งมอบงานแล้ว และ อยู่ในระหว่างตรวจรับงาน

  3.5 ธุรกิจระบบความปลอดภัย (Security Business Unit)

หน่วยงานธุรกิจระบบความปลอดภัย ดำเนินธุรกิจหลักในการจัดหา ออกแบบและวางระบบ
ในด้านความปลอดภัยต่างๆ อาทิเช่น ระบบกล้องโทรทัศน์วงจรปิด (CCTV System)
ระบบควบคุมการเข้า-ออก (Access Control System) ระบบป้องกันการบุกรุก (Intrusion
System) ระบบป้องกันอัคคีภัย (Fire Alarm System) เป็นต้น
ให้แก่กลุ่มลูกค้าทั้งภาครัฐและภาคเอกชน นอกจากนี้หน่วยงานธุรกิจระบบความปลอดภัย
ยังดำเนินธุรกิจด้านการจัดหา ออกแบบและวางระบบ ภูมิศาสตร์สารสนเทศ GIS
ให้แก่องค์การปกครองส่วนท้องถิ่น เป็นต้น

  3.5.1 ลักษณะผลิตภัณฑ์

ผลิตภัณฑ์ที่เกี่ยวข้องกับระบบความปลอดภัยมีหลากหลายประเภทมากมายในตลาดปัจจุบัน ไม่ว่าจะเป็น
กล้องโทรทัศน์วงจรปิด (CCTV ) อุปกรณ์ควบคุมการเข้า-ออก (Access Control)
อุปกรณ์เตือนการบุกรุก (Intrusion) อุปกรณ์เตือนอัคคีภัย (Fire Alarm) ระบบเสียงประกาศ
อุปกรณ์ตรวจจับวัตถุระเบิด (Jammer) อุปกรณ์ X-Ray และ อุปกรณ์ตรวจเช็คยาเสพติด เป็นต้น
แต่เนื่องจากบริษัทไม่ได้เป็นผู้ผลิตหรือตัวแทนจำหน่ายผลิตภัณฑ์
ที่เกี่ยวข้องกับธุรกิจรักษาความปลอดภัย ดังนั้น การนำเสนอผลิตภัณฑ์ใดๆ
จึงมุ่งเน้นที่ความเหมาะสมทั้งทางด้านราคา คุณภาพ บริการ
การใช้งานที่สอดคล้องกับความต้องการของลูกค้าเป็นหลัก ซึ่งจุดเด่นของการดำเนินธุรกิจนี้ คือ
การให้บริการตั้งแต่ คัดสรร จัดหา ออกแบบ วางระบบ ติดตั้ง ฝึกอบรม และดูแลบำรุงรักษา
ให้กับลูกค้าได้อย่างครบวงจร และตรงตามวัตถุประสงค์ของลูกค้ามากที่สุด

1.  3.5.2 การตลาดและการแข่งขัน

ในปัจจุบันตลาดทางด้านการรักษาความปลอดภัยในประเทศไทยมีการเติบโตอย่างต่อเนื่อง
โดยเฉพาะในปี 2550 น่าจะมีการขยายตัวของตลาดเพิ่มขึ้น
เนื่องจากสถานการณ์ความไม่สงบและสภาวะเศรษฐกิจสังคม
ส่งผลให้ภาครัฐมีนโยบายส่งเสริมทางด้านระบบการรักษาความปลอดภัยในแต่ละพื้นที่
โดยมีการจัดสรรงบประมาณจำนวนมาก เพื่อติดตั้งอุปกรณ์รักษาความปลอดภัยต่างๆ
ซึ่งส่วนใหญ่จะมุ่งเน้นที่อุปกรณ์กล้องโทรทัศน์วงจรปิดเข้าไปในพื้นที่เสี่ยงภัย หน่วยงานราชการ
ธนาคาร เป็นต้น
และในส่วนภาคเอกชนได้หันมาให้ความสำคัญและตื่นตัวกับการดูแลรักษาความปลอดภัยทั้งในส่วนชีวิต
ทรัพย์สิน กอปรกับพัฒนาการทางเทคโนโลยีที่สอดคล้องกับความต้องการของหน่วยงาน
องค์กรภาครัฐและภาคเอกชนมีส่วนเข้ามาให้การสนับสนุนหรือเพิ่มประสิทธิภาพการทำงานของหน่วยงานรักษาความปลอดภัยกันมากขึ้น

จากความต้องการของตลาดทางด้านระบบความปลอดภัยที่มีมากขึ้น
ส่งผลให้การแข่งขันในตลาดมีความรุนแรงค่อนข้างสูง
บริษัทที่ดำเนินธุรกิจในด้านนี้มีจำนวนเพิ่มขึ้นค่อนข้างมาก และมีหลายขนาด
ตั้งแต่บริษัทเล็กไปจนถึงบริษัทขนาดใหญ่
อีกทั้งตลาดโดยรวมให้ความสำคัญและมีความต้องการรักษาความปลอดภัยทั้งในชีวิตและทรัพย์สินมากขึ้น
โดยผู้แข่งขันในตลาดแบ่งได้เป็นกลุ่มหลักๆ ดังนี้

1.  บริษัทระดับ Worldwide : เป็นบริษัทขนาดใหญ่ระดับ Worldwide ที่มีทั้ง Product
    ของตนเอง และเป็น Distributor ในหลายๆ สายผลิตภัณฑ์
    และมีส่วนของระบบปฏิบัติการอยู่หลายส่วน พร้อมทีมงานติดตั้ง
    ทำให้บริษัทประเภทนี้มีข้อได้เปรียบสูง

2.  บริษัทขนาดใหญ่ ในประเทศที่ทำธุรกิจแบบ System Integrator :
    โดยส่วนใหญ่จะเป็นบริษัทที่รับดำเนินธุรกิจประเภท Turn Key เข้าประมูลโครงการใหญ่ๆ
    ทั้งในส่วนของภาครัฐและเอกชน ได้แก่ UCOM, Loxley, Samart, Siement, Sony และ
    JTS เป็นต้น

3.  บริษัทขนาดกลาง : เป็นบริษัทขนาดกลางที่ทำธุรกิจทางด้านนี้โดยตรง
    มีทีมงานของตนเองในการดำเนินงาน ซึ่งอาจจะเป็น Dealer, Distributor หรือ
    Wholesaler ในบางผลิตภัณฑ์หรือหลายผลิตภัณฑ์ก็ได้ เช่น Supertech, Ganz,
    Ominscience ,CCOM และ Auvis เป็นต้น

4.  บริษัทขนาดเล็ก :
    เป็นบริษัทที่เปิดดำเนินกิจการโดยนำเข้าหรือเป็นตัวแทนจำหน่ายผลิตภัณฑ์ของตลาดโซนเอเซีย
    หรือที่ OEM มาอีกที เช่น ผลิตภัณฑ์จากประเทศจีน ไต้หวัน และประเทศเกาหลีใต้ เป็นต้น
    บริษัทประเภทนี้จะมีข้อได้เปรียบทางด้านราคา เนื่องจากต้นทุนการผลิตค่อนข้างต่ำ

  3.5.3 ช่องทางการจำหน่ายและกลุ่มลูกค้า

เนื่องจากบริษัทไม่ได้เป็นผู้ผลิตหรือตัวแทนจำหน่ายสินค้าและบริการโดยตรง
ช่องทางในการจำหน่ายจึงเป็นในลักษณะนำเสนอเป็นทั้งระบบ Total Solution หรือ
ตอบสนองตามความต้องการของลูกค้าเป็นหลัก
ซึ่งในการทำการตลาดจำเป็นต้องใช้ผู้ที่มีความรู้ความชำนาญ เพื่อที่จะสามารถ ออกแบบ จัดหา
และวางระบบให้ตรงตามความต้องการที่แตกต่างกันของลูกค้าแต่ละราย
อีกทั้งยังต้องคำนึงถึงประสิทธิภาพในการทำงานของผลิตภัณฑ์นั้นๆ ร่วมกับระบบหรือโครงข่ายที่มีอยู่

ฝ่ายขายของบริษัทจะติดต่อกับลูกค้าโดยตรง เพื่อรับทราบและศึกษาความต้องการของลูกค้าแต่ละราย
จากนั้นฝ่ายขายจะร่วมกับทีมวิศวกรในการศึกษาและเปรียบเทียบผลิตภัณฑ์ที่ดีมีคุณภาพและเหมาะสมให้กับลูกค้า
รวมถึงการออกแบบและวางระบบ ติดตั้ง ฝึกอบรม
ดูแลบำรุงรักษาระบบที่นำเสนอให้กับลูกค้าเป็นแบบครบวงจร

บริษัทมีนโยบายที่จะขยายฐานลูกค้าออกไปสู่ภาคอุตสาหกรรม ภาครัฐทั้งในกทม.และต่างจังหวัด
รวมถึงนโยบายที่จะจัดทำประชาสัมพันธ์ในสื่อต่างๆ ของบริษัท
หรือการร่วมกิจกรรมทางการตลาดกับกระทรวง ICT
เพื่อแนะนำธุรกิจนี้ให้แก่กลุ่มลูกค้าเป้าหมายได้รับทราบ

ลักษณะลูกค้าและกลุ่มลูกค้าเป้าหมาย

ลูกค้าหลักของบริษัทที่มีการจัดซื้ออย่างต่อเนื่อง คือ มหาวิทยาลัยรามคำแหง
ซึ่งได้มีการติดตั้งระบบความปลอดภัย ทั้งระบบกล้องโทรทัศน์วงจรปิด จำนวนกว่า 600 กล้อง
ระบบควบคุมการเข้า-ออก จำนวน 2 อาคาร นอกจากนี้ยังมีการติดตั้งระบบกล้องโทรทัศน์วงจรปิด
จำนวน 23 กล้อง สำหรับสนับสนุนโครงการ Safety Zone
บริเวณถนนหน้ามหาวิทยาลัยรามคำแหงด้วย นอกจากลูกค้าดังกล่าว
บริษัทมีแผนการที่จะขยายฐานลูกค้าไปยังบริษัทเอกชนในภาคอุตสาหกรรม
หน่วยงานที่ดูแลเรื่องความมั่นคงของประเทศ และลูกค้าในส่วนภูมิภาค ซึ่งในเดือน ธันวาคม 2550
ที่ผ่านมา บริษัทฯ ได้รับเลือกให้ดำเนินการติดตั้ง ระบบกล้องวงจรปิด จำนวนกว่า 4,000 กล้อง
สำหรับ 533 สาขา ทั่วประเทศ กำหนด เริ่มติดตั้ง เดือนกุมภาพันธ์ 2551 และ กำหนดแล้วเสร็จ
ประมาณ เมษายน 2551 เป็นต้น

กลยุทธ์การแข่งขัน

กลยุทธ์การแข่งขันที่สำคัญ คือ ความน่าเชื่อถือ ชื่อเสียงของบริษัท
รวมถึงการสร้างความสัมพันธอันดีกับลูกค้า มุ่งเน้นที่คุณภาพ
ประสิทธิภาพและผลประโยชน์สูงสุดของงานที่นำเสนอให้กับลูกค้าเป็นหลัก
ผลิตภัณฑ์ที่จัดหาบริษัทจะพิจารณาจากคุณภาพ ราคาเหมาะสมและมีบริการหลังการขายที่ดี
รวมถึงการจัดส่งสินค้าและการให้บริการได้อย่างรวดเร็วและตรงเวลา

สำหรับกลยุทธ์ด้านราคา บริษัทไม่มีนโยบายในการใช้กลยุทธ์การตัดราคา
หากแต่มีนโยบายในการเสนอราคาที่สมเหตุสมผลและมีโอกาสในการแข่งขัน หรือ Competitive
Price
โดยบริษัทมุ่งเน้นในการนำเสนอข้อมูลและรายละเอียดของสินค้าที่เหมาะสมและตรงกับความต้องการของลูกค้าโดยใช้ทีมขายและวิศวกรที่มีความรู้
ประสบการณ์ ความชำนาญในการคัดสรร ออกแบบและวางระบบของบริษัท
และให้ความสำคัญในการให้บริการหลังการขาย (After Sale Service)
ที่สะดวกและรวดเร็วแก่ลูกค้า รวมถึงการให้ข้อมูลข่าวสารและรายละเอียดของเทคโนโลยีต่างๆ
ที่เกี่ยวข้องแก่ลูกค้าและกลุ่มลูกค้าเป้าหมายของบริษัทอย่างสม่ำเสมอ
นอกจากนี้บริษัทยังมีนโยบาบการสร้างความสัมพันธ์อันดีกับลูกค้าอย่างต่อเนื่อง (Customer
Relationship Management) เพื่อให้ลูกค้าใช้บริการกับบริษัทในระยะยาว
และเป็นผู้แนะนำความน่าเชื่อถือของบริษัทไปยังลูกค้ารายใหม่ต่อไป

4.  การจัดหาผลิตภัณฑ์

บริษัทจัดหาผลิตภัณฑ์ที่จะใช้ในแต่โครงการของลูกค้า โดยมุ่งเน้นที่คุณภาพ ราคาที่เหมาะสม
การบริการหลังการขาย ความคล่องตัวในการดำเนินงาน ความน่าเชื่อถือ เป็นหลัก
จากการดำเนินงานที่ผ่านมา บริษัทเลือกใช้ผลิตภัณฑ์ภายใต้ตราสินค้า “Bosch”
ซึ่งเป็นผลิตภัณฑ์ที่ไดัรับการยอมรับทั่วโลก
และมีสายผลิตภัณฑ์ทางด้านการรักษาความปลอดภัยอย่างครบวงจรรวมถึงศักยภาพในการให้บริการ
การพัฒนาเทคโนโลยีให้สอดคล้องตามความต้องการของลูกค้า การฝึกอบรม
หรือให้ข้อมูลข่าวสารและรายละเอียดต่างๆ อย่างสม่ำเสมอ แต่ทั้งนี้ผลิตภัณฑ์ “Bosch”
จัดอยู่ในกลุ่มของผลิตภัณฑ์ที่มีคุณภาพและราคาค่อนข้างสูง ดังนั้น
บริษัทยังมีนโยบายในการสร้างพันธมิตรทางการค้าในการคัดสรรผลิตภัณฑ์ที่ยังคงคุณภาพ
ความน่าเชื่อถือ และมีราคาที่เหมาะสมกับลูกค้าระดับกลาง
เพื่อเป็นการเพิ่มช่องทางเลือกให้กับลูกค้าที่มีงบประมาณจำกัด

5.  งานที่อยู่ระหว่างดำเนินการ

บริษัทฯ ได้ลงนามในสัญญาติดตั้งระบบกล้องโทรทัศน์วงจรปิด ให้กับธนาคารออมสิน ทั้ง 533
สาขาทั่วประเทศ ลงวันที่ 11 ธันวาคม 2550
ซึ่งกำหนดติดตั้งของธนาคารตามสัญญาให้แล้วเสร็จภายใน 5 เดือน โดยใช้อุปกรณ์ของ ยี่ห้อ
Mitsubishi ซึ่งจำนวนกล้องทั้งหมด ประมาณ 4,000 กล้อง มูลค่า 78.66 ล้านบาท

6.  โครงการในอนาคต

หน่วยธุรกิจระบบความปลอดภัยมีโครงการที่จะเข้าร่วมประกวดราคา
ในโครงกาติดตั้งระบบเชื่อมโยงสัญญาณของกรุงเทพมหานครและห้องควบคุม งบประมาณ 426
ล้านบาท
โครงการติดตั้งระบบขนส่งอัจฉริยะและระบบควบคุมเพื่อใช้ในโครงการรถโดยสารประจำทางด่วนพิเศษ
(BRT) งบประมาณ 405 ล้านบาท โครงการติดตั้งระบบโทรทัศน์กล้องวงจรปิด สำหรับ
ห้างสรรพสินค้าเซนทรัล 10 สาขา และ โครงการติดตั้งระบบกล้องวงจรปิด สำหรับ
ห้างสรรพสินค้า สยามพารากอน เป็นต้น

  3.6 ภาวะอุตสาหกรรมและการแข่งขัน

ธุรกิจออกแบบและวางระบบสื่อสารโทรคมนาคมและเทคโนโลยีสารสนเทศ
จัดเป็นบริการประเภทหนึ่งในอุตสาหกรรมเทคโนโลยีสารสนเทศและการสื่อสาร
ดังนั้นการวิเคราะห์ภาวะอุตสาหกรรมและการแข่งขันจึงมุ่งเน้นพิจารณาการเปลี่ยนแปลงต่างๆ
ที่เกิดขึ้นในปีที่ผ่านมา
ซึ่งรวมถึงการเพิ่มจำนวนผู้ให้บริการภายใต้การกำกับดูแลของคณะกรรมการกิจการโทรคมนาคมแห่งชาติ
(กทช.) และ การพิจารณาแนวโน้มของการเปลี่ยนแปลงที่คาดว่าจะเกิดขึ้นในอีก 2-3 ปีข้างหน้า
โดยมีวัตถุประสงค์เพื่อวางแผนรองรับการปรับตัวของบริษัทฯ

  3.6.1 ด้านการกำกับดูแลอุตสาหกรรมสื่อสารและโทรคมนาคม

ในป 2550 ด้านการกำกับดูแลอุตสาหกรรมสื่อสารและโทรคมนาคมมีความเคลื่อนไหวสำคัญๆ ดังนี้

-   การออกใบอนุญาตใหม่

จากข้อมูลเว็บไซต์ เมื่อวันที่ 18 กุมภาพันธ์ 2551 กทช. ได้มอบใบอนุญาตแก่ผู้ประกอบการต่างๆ
รวมทั้งสิ้น 151 ราย ระบุประเภทและจำนวนใบอนุญาตที่ได้ให้แก่บริษัทฯ และองค์กรต่างๆ แล้ว
ดังตาราง

  []

-   ความเคลื่อนไหวด้านเทคโนโลยี 3G และ WiMAX

ด้านเทคโนโลยี 3G ปัจจุบัน กทช. อยู่ระหว่างพิจารณาเรื่องการออกใบอนุญาตทดสอบให้บริการ 3G
ซึ่งขณะนี้มีผู้ยื่นขอทดสอบแล้ว 4 รายคือ เอไอเอส ดีแทค ทรูมูฟ และ อีริคสัน สำหรับเทคโนโลยี
WiMAX กทช. ได้อนุญาตให้เอกชน จำนวน 13 ราย สามารถทำการทดสอบ (Trial) เทคโนโลยี
WiMAX ได้
ซึ่งการอนุญาตครั้งนี้จะทำให้เกิดการเปลี่ยนแปลงในวงการอุตสาหกรรมสื่อสารและโทรคมนาคมอย่างแน่นอน
โดยเฉพาะทิศทางการลงทุนใหม่ของผู้ให้บริการแต่ละราย

  3.6.2 ภาวะอุตสาหกรรมและการแข่งขันในปี 2550

  3.6.2.1 ภาวะเศรษฐกิจโดยรวม

สภาวะเศรษฐกิจไทยโดยรวมในปี 2550 ที่ผ่านมา
เผชิญกับภาวะการชะลอตัวของอุปสงค์ภายในประเทศ
โดยเฉพาะการบริโภคและการลงทุนของภาคเอกชน ซึ่งจากรายงานของศูนย์วิจัยกสิกรไทย
คิดเป็นอัตราการเติบโตต่ำที่สุดนับตั้งแต่เศรษฐกิจไทยฟื้นตัวขึ้นหลังวิกฤตการณ์เเศรษฐกิจปี 2540
โดยมีสาเหตุจากหลายปัจจัย ได้แก่ ความไม่แน่นอนทางการเมือง
ความผันผวนของอัตราแลกเปลี่ยนเงินตราต่างประเทศ และ ปัญหาราคาน้ำมัน แต่อย่างไรก็ตาม
ภาคอุตสาหกรรมของไทยยังมีการเติบโตในระดับสูง
เนื่องจากการส่งออกมีการขยายตัวสูงตามการเติบโตของเศรษฐกิจโลก
ศูนย์วิจัยกสิกรไทยคาดว่าดัชนีผลผลิตภาคอุตสาหกรรมในปี 2550 จะขยายตัวประมาณร้อยละ 8.0
และคาดว่า ผลิตภัณฑ์มวลรวมภายในประเทศ หรือ
จีดีพีของภาคอุตสาหกรรมมีอัตราการขยายตัวประมาณร้อยละ 5.6 ซึ่งชะลอตัวเล็กน้อยจากร้อยละ
5.9 ในปี 2549

  3.6.2.2 ภาวะอุตสาหกรรมสื่อสารโทรคมนาคมและเทคโนโลยีสารสนเทศ

ในปี 2550 ที่ผ่านมา
เมื่อทำการเปรียบเทียบความแพร่กระจายของโครงสร้างพื้นฐานทางเทคโนโลยีสารสนเทศของประเทศไทยกับประเทศอื่นๆ
ทั่วโลก จะพบว่ามีความแตกต่างกันอย่างมาก
จากการจัดอันดับประเทศที่มีความพร้อมทางด้านเทคโนโลยีสารสนเทศและการสื่อสาร
(Information and Communication Technology : ICT) โดย อีโคโนมิสต์ อินเทลลิเจ้นต์
ยูนิต (อีไอยู) ในปี 2550 ซึ่งจากการประกาศผลการจัดอันดับดังกล่าว
พบว่าประเทศไทยมีความพร้อมทางด้านเทคโนโยลีสารสนเทศอยู่ในอันดับที่ 49 จาก 69
ประเทศที่เข้ารับการจัดอันดับ ซึ่งลดลงจากอันดับที่ 47 ในปี 2549
สำหรับประเทศที่มีความพร้อมทางด้านไอซีทีเป็นอันดับ 1 คือ เดนมาร์ก และรองลงมาคือ สหรัฐ
และ สวีเดน อยู่ในลำดับที่เท่ากัน ส่วนประเทศในแถบเอเซียก็ติดใน 10 อันดับแรก ได้แก่ ฮ่องกง
(อันดับ 4) สิงคโปร์ (อันดับ 6) และ มาเลเซีย (อันดับ 36) ซึ่งจากความพร้อมที่ต่ำของไทย
จากการใช้เกณฑ์ในการจัดอันดับ 5 ด้าน คือ ด้านโครงสร้างพื้นฐาน
ด้านบรรยากาศในการประกอบธุรกิจ ด้านสังคมและ วัฒนธรรม ด้านนโยบายภาครัฐ
และด้านการปรับตัวของประชาชนต่อเทคโนโลยี จะแสดงถึงความสามารถในการแข่งขันของไทยแล้ว
ยังส่งผลกระทบต่อภาพลักษณ์ และจะเป็นการเพิ่มการดึงดูดให้มีการลงทุน
การวิจัยและพัฒนาเทคโนโลยีสมัยใหม่จากต่างประเทศในอนาคต

อย่างไรก็ตาม จากการประมาณการมูลค่าการใช้จ่ายด้านโทรคมนาคมของประเทศไทย ในปี 2550
บริษัท ไอดีซี รีเสิร์ช (ประเทศไทย) จำกัด
ได้ประมาณการมูลค่าการใช้จ่ายด้านโทรคมนาคมของประเทศไทยมีมูลค่าประมาณ 7.80
พันล้านเหรียญสหรัฐ ซึ่งมีอัตราการเติบโตเพิ่มขึ้นร้อยละ 20 จากปี 2549
โดยมีปัจจัยหลักของการเติบโตมาจากการแข็งค่าของเงินบาท เมื่อมองเป็นสกุลเงินเหรียญสหรัฐ
แต่หากดูตามค่าเงินบาทแล้ว ตลาดโทรคมนาคมจะมีอัตราการเติบโตในระดับต่ำ

นอกจากนี้ จากการสำรวจมูลค่าตลาดสื่อสารของ SIPA (ฉบับปรับแก้ลงวันที่ 8 มิถุนายน 2550)
พบว่า คาดว่ามูลค่าตลาดสื่อสารรวมในปี 2550 จะเติบโตในอัตราร้อยละ 5 ซึ่งมีมูลค่าเป็น
387,137 ล้านบาท โดยกว่าร้อยละ 60 มาจากตลาดบริการสื่อสาร (Communication
Services) และอีกร้อยละ 40 มาจากตลาดอุปกรณ์สื่อสาร (Communication Equipments)

ตลาดอุปกรณ์สื่อสาร หมายถึงอุปกรณ์สื่อสารประเภทเสียง และอุปกรณ์สื่อสารประเภทข้อมูล
ซึ่งอุปกรณ์สื่อสารประเภทเสียง ประกอบด้วย เครื่องโทรศัพท์พื้นฐาน เครื่องโทรศัพท์เคลื่อนที่
ตู้ชุมสายโทรศัพท์ (PBX) และ เครื่องโทรสาร ซึ่งในปี 2550 คาดว่าจะมีการขยายตัวร้อยละ 4
หรือเพิ่มมูลค่าจาก 72,298 ล้านบาท เป็น 75,328 ล้านบาท สำหรับอุปกรณ์สื่อสารประเภทข้อมูล
ได้แก่ อุปกรณ์สื่อสารประเภทใช้สายและไร้สาย (Wireline & Wireless LAN)
อุปกรณ์เครือข่าย (Network Carrier) เช่น TDM Switching, IP Core Networks เป็นต้น
ซึ่งคาดว่าจะขยายตัวในปี 2550 ด้วยอัตราร้อยละ 8 หรือเพิ่มมูลค่าจาก 71,760 ล้านบาท เป็น
77,213 ล้านบาท (รายละเอียดแสดงดังตาราง

สำหรับตลาดไอทีในปี 2550 จากข้อมูล ณ สิ้นเดือนตุลาคม
เมื่อพิจารณาเปรียบเทียบในภูมิภาคเอเชียแปซิฟิกรวม 13 ประเทศ มีมูลค่าการใช้จ่ายด้านไอที
ประเทศไทยอยู่ในอันดับที่ 9 หรือ 10 และมีมูลค่าการใช้จ่ายด้านไอทีในปี 2550 ประมาณ 3,993
ล้านเหรียญสหรัฐ (139,755 ล้านบาท) โดยตลาดซอฟต์แวร์มีอัตราเติบโตสูงสุด
และรองลงมาได้แก่ ตลาดบริการด้านคอมพิวเตอร์
และเมื่อพิจารณาสัดส่วนของซอฟต์แวร์ต่อฮาร์ดแวร์ตั้งแต่ปี 2548-2549 พบว่า
สัดส่วนการใช้ซอฟต์แวร์ต่อฮาร์ดแวร์มีแนวโน้มที่สูงขึ้น
ซึ่งชี้ให้เห็นความสำคัญของซอฟต์แวร์ต่ออุตสาหกรรมและสังคมของประเทศไทย
และแสดงถึงการเคลื่อนเข้าสู่สังคมการบริการมากขึ้น

  ตารางแสดงผลการสำรวจมูลค่าตลาดสื่อสารปี 2549-2550

  --------------- --------------- ---------------- ------------------------ ------------ ---------- ---------
                  Categories                       Product & Service        Value                   YTY (%)
                                                                            (Mil.Baht)              

                                                                            2549         2550       49/50

  1               Communication                                             144,058      152,541    6
                  Equipments                                                                        

                  1.1             Voice                                     72,298       75,328     4
                                  Communication                                                     
                                  Equipments                                                        

                                  1.1.1            Telephone Handset        1,496        1,571      5

                                  1.1.2            PBX                      8,000        8,000      0

                                  1.1.3            Fax                      462          473        2

                                  1.1.4            Mobile Handset           62,340       65,284     5

                  1.2             Data                                      71,760       77,213     8
                                  Communication                                                     
                                  Equipments                                                        

                                  1.2.1            Wireline LAN             5,760        6,163      7

                                  1.2.2            Wireless LAN             1,000        1,050      5

                                  1.2.3            Network Carrier                                  

  2               Communication                                             223,446      234,596    5
                  Services                                                                          

                  2.1             Voice                                     186,176      190,290    2
                                  Communication7                                                    
                                  Services                                                          

                                  2.1.1            Fixed Line Voice         43,290       40,250     -7

                                  2.1.2            Mobile Voice             142,886      150,030    5

                  2.2             Data                                      37,270       44,306     19
                                  Communication                                                     
                                  Services                                                          

                                  2.2.1            Traditional Data         6,808        8,705      28

                                  2.2.2            IP Service               4,805        6,144      28

                                  2.2.3            Internet Access          6,908        8,833      28

                                  2.2.4            Mobile Non Voice         18,749       20,624     10

  Total                                                                     367,504      387,137    5
  Communication                                                                                     
  Market                                                                                            
  --------------- --------------- ---------------- ------------------------ ------------ ---------- ---------

  ที่มา : บทสรุปผู้บริหาร สำนักงานส่งเสริมอุตสาหกรรมซอฟต์แวร์แห่งชาติ (SIPA)

  3.6.3 แนวโน้มอุตสาหกรรมและการแข่งขันในอนาคต

  3.6.3.1 ภาวะเศรษฐกิจโดยรวม

ภาวะเศรษฐกิจโลกในปี 2551 ศูนย์วิจัยกสิกรไทยประเมินว่า
เศรษฐกิจโลกมีแนวโน้มที่จะเผชิญปัจจัยเสี่ยงหลายด้าน
โดยเฉพาะปัญหาทางเศรษฐกิจของสหรัฐอเมริการที่ก่อตัวขึ้นจากวิกฤติสินเชื่อซับไพร์ม
ซึ่งจะนำไปสู่การอ่อนค่าของเงินดอลล่าร์สหรัฐ
และทำให้ตลาดเงินทุนของโลกอยู่ในภาวะที่เปราะบาง นอกจากนี้
ยังมีความเสี่ยงจากปัญหาราคาน้ำมัน ที่ราคาน้ำมันดิบซื้อขายในตลาดล่วงหน้าในสหรัฐเริ่มต้นปี 2551
ด้วยการทำสถิติใหม่สูงสุดเป็นประวัติการณ์แตะระดับเหนือ 100 ดอลล่าร์ฯต่อบาร์เรล
ท่ามกลางสภาวการณ์ภายนอกประเทศดังกล่าว ภาคอุตสาหกรรมไทยมีโอกาสได้รับผลกระทบสูง
เนื่องจากอุตสาหกรรมส่วนใหญ่ของไทยเป็นธุรกิจที่พึ่งพาการส่งออก
ขณะที่ไทยมีอัตราการพึ่งพาการใช้น้ำมันสูงเป็นอันดับต้นๆ ในภูมิภาค ทั้งนี้ในปี 2551
การส่งออกอาจไม่สามารถรักษาบทบาทในการเป็นเครื่องยนต์หลักเพียงหนึ่งเดียวในการขับเคลื่อนการเติบโตของภาคอุตสาหกรรมได้ดังเช่นปีที่ผ่านมา
ด้วยเหตุนี้ จึงคาดการณ์ได้ว่ารัฐบาลชุดใหม่ที่มาจากการเลือกตั้ง
จะดำเนินนโยบายกระตุ้นเศรษฐกิจและฟื้นความเชื่อมั่นของภาคเอกชน
ด้วยนโยบายเร่งรัดการใช้จ่าย ผลักดันโครงการลงทุนขนาดใหญ่ของภาครัฐ
และแก้ไขปัญหาอุปสรรคต่างๆ ที่ส่งผลกระทบต่อความเชื่อมั่นของภาคเอกชน

  3.6.3.2 ภาวะอุตสาหกรรมสื่อสารโทรคมนาคมและเทคโนโลยีสารสนเทศ

จากการคาดการณ์ของบริษัท ไอดีซี รีเสิร์ช (ประเทศไทย) จำกัด ในปี 2551
มูลค่าการใช้จ่ายด้านโทรคมนาคมของไทยจะมีมูลค่าประมาณ 7.76 พันล้านเหรียญสหรัฐ
ซึ่งมีอัตราการเติบโต 0% เมื่อเปรียบเทียบกับปี 2550 ที่มีมูลค่าประมาณ 7.80 พันล้านเหรียญสหรัฐ
โดยตลาดบริการโทรศัพท์เคลื่อนที่มีสัดส่วนสูงสุด และมากกว่า 50% ของมูลค่าการใช้จ่ายทั้งหมด
สาเหตุหลักที่ทำให้ตลาดสื่อสารโทรคมนาคมจะมีมูลค่าใกล้เคียงกับปี 2550
คือการหดตัวของรายได้ของบริการโทรศัพท์พื้นฐาน แต่สำหรับบริการอินเทอร์เน็ต
คาดว่าประเทศไทยจะมีจำนวนผู้ใช้บริการอินเทอร์เน็ตบรอดแบนด์มากกว่า 1.7 ล้านราย ในปี
2551 จากจำนวน 1.2 ล้านราย ในปี 2550
ซึ่งเป็นผลสืบเนื่องมาจากรูปแบบการเชื่อมต่ออินเทอร์เน็ต
หรือการลงทุนด้านโครงข่ายมีความหลากหลายและได้ขยายตัวออกไปในวงกว้างมากขึ้นทั้งการเชื่อมต่อแบบ
ADSL การเชื่อมต่อผ่านทางโทรศัพท์มือถือ รวมถึง Cable Modem
และการเชื่อมต่อผ่านทางดาวเทียม
นอกจากนี้มีสาเหตุจากเครื่องคอมพิวเตอร์มีราคาถูกลงและมีคุณสมบัติที่สูงขึ้นทั้งคอมพิวเตอร์ตั้งโต๊ะสำนักงาน
(Desktop Computer) และคอมพิวเตอร์พกพา (Notebook Computer)

  กราฟแสดงมูลค่าการใช้จ่ายของตลาดสื่อสารโทรคมนาคม และ ตลาดไอที

[]

[]

  Source: IDC, Jan 2008

สำหรับแนวโน้มตลาดไอที เมื่อเปรียบเทียบระดับเอเชียแปซิฟิค (APAC) ในปี 2551
มูลค่าการใช้จ่ายด้านไอทีของประเทศไทยอยู่ในอันดับที่ 4
โดยมีอินเดียเป็นประเทศที่มีแนวโน้มเติบโตสูงสุด รองลงมาคือ จีน เวียดนาม
ซึ่งจากการคาดการณ์ของบริษัท ไอดีซี รีเสิร์ช (ประเทศไทย) จำกัด
คาดว่าการใช้จ่ายด้านไอทีในประเทศไทยจะมีมูลค่าถึง 4,360 ล้านเหรียญสหรัฐ ในปี 2551
โดยมีอัตราการเติบโต 9.3% จากปี 2550
และฮาร์ดแวร์ยังคงเป็นสัดส่วนการใช้จ่ายมากที่สุดคิดเป็นสัดส่วน 73% มีอัตราการเติบโต 8% จากปี
2550 ซึ่งมาจากตลาดคอมพิวเตอร์ส่วนบุคคล หรือพีซีเป็นหลัก ส่วนตลาดซอฟท์แวร์มีอัตราการเติบโต
12% จากปี 2550 โดยตลาดซอฟท์แวร์ประเภท System Infrastructure
จะเป็นตลาดที่มีมูลค่าสูงสุดและมีการเติบโตมากสุด
นอกจากนี้บริการด้านไอทีมีมูลค่าการใช้จ่ายคิดเป็นสัดส่วน 19% ของมูลค่าการใช้จ่ายด้านไอทีรวม
โดยมีอัตราการเติบโตจากปีที่ผ่านมา 13%
ซึ่งตลาดที่มีมูลค่าสูงสุดในกลุ่มบริการด้านไอทีคือบริการออกแบบระบบแบบครบวงจร
ในขณะที่ตลาดที่มีการเติบโตสูงสุดคือตลาดบริการดำเนินการจัดการด้านไอทีให้กับองค์กร